
INTRODUCTIO. 


entes  inter  instrumenta  corporis  ani- 
malis magnae  dignitatis  pertinere  ^ usus 
docet  ^ cui  inserviunt ^ quamobrem  etiam 
plurima  illorum  vel  ipsis  dentibus  proprie 
sic  dictis  j vel  saltem  analogis  ^ eidemque 
muneri  obeundo  aptis , organis  a natura 
provisa  sunt. 

Constantissime  autem  dentes  ^ revera 
tales  in  tribus  animalium  classibus  — ~ 
mammalibus  nempe  , piscibus  et  repti» 
libus  — occurrunt^  ut  si  pauca  modo  ex- 
cipias — balaenas  mj^rmecophagas  y te- 
studines y acipenserem  - — omnia  reliqua 
suos  habeant  dentes. 

Dentium  vices  in  aliis  classibus  ge- 
runt mox  rostra  — in  avibus  ^ mox  pal- 
pi — in  insectis  y mox  diversae  eminen- 
tiae dentiformes  y quibus  maxillae  eorum 
muniuntur  'y  mox  vero  et  hic  veri  occur- 
runt dentes  y cujus  specimina  iri  injimo 
adeo  Zoophj^torum  ordine  Holothuria  et 
Actinia  praebent. 

Ubicumque  autem  inveniuntur  ^ sem^ 
per  in  sua  structura  ^ numero^  sitUj  nexu 
et  aliis  qualitatibus  vitae  generi  et  ne- 
cessitatibas  cujiisvis  adeo  correspondentj 
ut  ab  antiquissimis  jam  temporibus  sum- 
mi naturae  scrutatores  exinde  nolas  es- 
sentiales desumere  j et  huic  unico  carac- 
teri  genera  et  species  in  sy^stematibus 
zoologicis  superstruere  non  sine  magno 
fructu  tentaverint.  — Hoc  prae  ceteris 
mammalibus  contingit ^ quorum  ratio  vi- 
vendi et  in  specie  alimentorum  conditio 
maxima  ex  parte  per  formam  et  situm 
dentium  definitur  ; qui  etiam  inhac  classe 
plurimis  disquisitionibus  subjecti  com- 
pletam utcunque  partem  anatomes  et 
phjrsiologiae  comparativae  exhibent • 

Inter  mammalia  homo  , jam  tot  alus 
caracteribus  distinctus  j in  dentium  etiam 
figura^  situ  ^ numero  et  s*  p,  peculiares 
et  suae  tantum  speciei  proprias  ostendit 
di  fierentias ; — quas  perscrutari  et  ex- 
planare summi  in  physiologicis  viri 
jam  olim  cum  maximo  suscepere  succes- 
su ^ — sed  quorum  conamina  in  hunc  re- 
spectum cognovisse  sibiqiie  propria  red- 
didisse 5 cuivis  medico  ac  proinde  et  mihi 
incumbere , jam  vel  ex  eo  ratus  siim^ 


r/uod  numerosa  certe  et  atrox  malorum 
copia  , quibus  tum  in  fantes  tum  adultos 
vexari  adeo  vulgare  est  ^ ex  hocce  sca^ 
iuriat  fonte  ^ quorum  diagnosis  et  me^ 
della^  aeque  ac  per  universam  artem  Hip- 
pocraticam , manca  omnino  erit , quam- 
primum illis  justae  cognitiones  anatomi- 
cae et  phy^siologicae  horum  organorum 
firmam  non  praestruxerint  hasin. 

In  quantum  jam  huic  officio  satis- 
fecerim ^ praesentibus  pagellis  exponere 
suscepi^  ut  sic  et  proprio  emolumento 
et  — legi  satis f at,  — 'Totum  in  duas  di- 
visi sectiones^  quarum  altera  partem  ana- 
tomicam^ altera  partem  phjrsiologicamj 
dentium  complectitur,, 

Quos  sub  hacce  elucubratione  secutus 
sum  5 auctores  praecipui  ex  operibus  con- 
signatis patent: 

Barthol,  Eustachii  Sanctoseverinatis  Libellus  de 
dentibus  in  &^to,  Venetiis  1563. 

Storia  naturale  dei  denti  umani  di  /.  Hunter  ^ tra^ 
dotta  dalV  Inglese , da  Eleuterio  Basile  Chirurgo 
Dentista  ^ in  8«  M.ilann  1815« 

Jos,  Georg.  Pasch  Abhandlung  aus  der  JVundarzney 
von  den  Zahnen  ^ in  8,  Wien  1767. 

Frid,  Hoffmann , de  dentibus^  eorum  morbis  et  cura. 
In  Tomo  VI.  Opor.  omni,  physico  - medicorum. 
In  folio.  Genevae  i748*' 


P,  Fauchard  ^ le  Chirurgien  Dentiste ; 2 Vol,  in  12. 
Jig.  Paris  1728. 


G,  Prochaska , Observationes  anatomicae  de  decre- 
mento dentium  corporis  humani.  In  Operibus 
minoribus  Parte  secunda,  Viennae  1800, 


Legons  d^ Anatomie  comparee  de  G.  Cuvier,  Membre 
de  ITnstitut  nationnl^  etc.  V.  Vol.  in  8.  Paris,  An, 

VIll, 


1,  I,  Raw  de  ortu  et  regeneratione  dentium,  Lugd. 
Batav,  1694.  In  Halleri  collect,  Diss,  anat.  Tom,  VI, 


SECTIO  PRIMA* 


Pars  anatomica. 


§.  1. 

P^ens  est  corpus  osseum  maxiHae  Inser- 
tum  5 quin  tamen  cum  eadem  unum  conti- 
nuum effici  aC 

Nomen  latinum  ex  eodem  fonte  ac  grae- 
cum  ortum  ducere  opinio  est;  ut  quemadmo- 
dum his  quasi  i^ov^  ab  , ita  illis  dens 

quasi  edens  ab  edo  vel  comedo  derivetur. 

Dentium  doctrina  clara  non  erit,  nisi, 
quibus  hi  continentur,  ossium  et,  quibus  pro- 
xime circumdantur , partium  adjacentium 
continuus  habeatur  respectus;  ut  igitur' ne- 
cessarium sit  prae  ceteris  succinctam  horum 
descriptionem  praemittere* 

§.2.  Homo,  sicuti  omnia  animalia rertebrosa, 
duabus  gaudet  maxillis  , sibi  invicem  super- 
incumbentibus , quarum  inferior  tantum  mo- 
bilis est,  superior  solummodo  una  cum  ca- 
pite sursum  movetur^ 

Maxilla  superior  duobus  componitur 
ossibus 5 per  totam  vitam  distinctis,  quae  sur- 
sum et  deorsum  multas  emittunt  apophyses, 
quarum  ope  cranii  et  faciei  ossibus  nectuntur* 
Partes  inferiores  et  anteriores,  figurae  magis 
regularis,  in  connubio  circuli  arcum  vel  po- 
tius paraboles  verticem  describunt,  qui  sua 
convexitate  antrorsum  respiciens  inferius  in 
marginem  abit  sat  crassum , «alveolis  dentium 
refertum,  quem  inde  arcum  alveolarem 
etiam  processum  alveolarem  dixerunt* 

§♦34  Maxilla  inferior\\\^evo.  duobus  coale- 
scit ossibus,  in  foetu  et  neonato  distinctis,,  sed 
jam  post  annum  fere  ita  unitis , ut  in  adultis 
nonnisi  unicam  constituant  massam.  Forma 
ejus  simplicior  quam  in  superiori,  cum  pau- 
ciores et  magis  regulares  habeat  processus^ 
Tota  arcum  repraesentat,  cujus  pars  anterior 
horizontaliter  maxillae  superiori  subjecta  est, 
et  corpus  dicitur^  crura  vero  postrorsum  ultra 
prolongantur,  ubi  quodvis  eorum  sub  angu- 
lo plus  minus  obtuso  sursum  flectitur.  Quilibet 
ramus  adscendens  duos  dimittit  processus , 
quorum  anterior , coronoideus  dictus,  latior, 
compressus,  in  apicem  obtusum  desinens,  fir- 
mando musculo  temporali  5 — posterior  cras- 
sior , longior , et  condylo  terminatus , condi- 
loideus  'dictus , articulationi  maxillae  infe- 


rioris  inservii  ^ in  quam  cum  cavitate  glenoi- 
dali ossis  temporis,  interposita  cartilagine  me- 
niscoidea,  mediantiJbus  ligamentis  sat  forti- 
bus, congreditur.  Totus  tandem  margo  su- 
perior corporis  alveolari  tegitur  arcu  ^ den- 
tibus excipiendis  destinato. 

§.  4.  \xi\cv  musculos^  quibus  motus  maxillae 
inferioris  in  diversum  sensum  et  dentium 
functiones  reguntur,  biventer  et  latissimus 
colli  eandem  a superiori  detrahunt  et  os  ape- 
riunt 5 adprimunt  cavumque  oris  claudunt 
masseter  recta,  temporalis  retrorsum,  pte- 
rjrgoidei  oblique  agendo  ; qui  singilatim  mo- 
tum quemdam  rotatorium  producere  valent. 
Expediunt  bosce  motus  praeter  cartilaginem  , 
glandulae  muciferae  et  ipsa  articulatio  superfi- 
cialis; qui  cum  in  carnivoris  animalibus  haud 
necessarii  sint,  data  est  iis  profundior  cavitas 
glenoidalis. 

§.5.  Uterque  alveolaris 

construitur  laminis,  quarum  anterior  tenuior 
est,  et  quae  ad  posteriora  magis  ab  invicem  se- 
cedunt, septisque  osseis  in  tot  alveolos  divi- 
duntur, quod  dentes  ibidem  haerent.  Ubi  vero 
dens  plures  habet  radices,  quaevis  proprio  dona- 
tur alveolo  ; inde  alveoli  dentium  posteriorum 
compositi  magis  et  irregulares, atque  hoc  iterum 
plus  in  maxilla  superiori,  cujus  dentes  molares 

numerosiores  communiter  dimittunt  radices. 
Ceterum  arcus  alveolaris  dentibus  potius  quam 
maxillae  proprius  est  , nam  cum  dentibus 
oritur,  crescit,  et  illis  cadentibus  obliteratur 
et  plane  evanescit, 

§.0,  Ut  dentes  eo  firmius  haereant,  natura 
praeter  fundum  osseum , cui  radices  illorum 
inclavatae  sunt,  colium  quoque  carnea  et  te- 
naci obduxit  substantia,  quam  di- 

xerunt, Gingiva  totum  processum  alveolarem  te- 
gens et  quasi  perficiens,  per  dissepimenta  carno- 
sa in  tot  separatur  lacunas,  quod  dentium  alveo- 
li adsunt.  Haec  dissepimenta  altius  quidquam 
assurgunt  reliqua  gingiva  inter  quoslibet  bi- 
nos dentes  arcum  formantia  5 quae  si  una  cum 
gingivis  , cx  quacunque  causa,  consumuntur, 
cientes  longiores  apparent.  Ipsa  substantia 
\ gingivarum  valde  quidem  vasculosa  sed  minus 
sensilis  est,  quod  toties  sub  masticatione  lace- 
rata vix  dolorem  exitet ; • — dura  preterea  et 
caiiilaginea  fere  in  statu  sano  , praecipue  in 
infantibur  , ubi,  quousque  dentes  non  erupue- 
runt,  eorum  officium  supplet, 

§,7,  Huic  jam  apparatui  semi-osseo  et  semi- 
carnoso  dentes  mediante  periostio  articu- 
lantur aut  potius  per  illam,  sibi  tantum 
propriam,  unionis  speciem  inclavantur,  quam 
gomphosin  dicunt , simili  ratione  quemad- 


modum  clavus  parieti  infigitur^  Neque  tamen 
nimis  ai^e  xbidem  constringuntur  , ut  et  mo- 
tum aliquem  obscurum  concessum  sibi  habe- 
ant, quo  tum  necessaria  iisdem  flexibilitas 
sub  negotio  masticationis  concilietur  tum  faci- 
lis fractura , sub  vehementiori  collisione  maxil- 
larum inter  se , aut  cum  aliis  corporibus  du- 
ris , eo  tutius  praecaveatur. 

§♦  8*  Dentes  in  genere,  quo  ad  formam  coro- 
narum et  officia  quibus  praesunt,  in  tres  dU 
viduntur  ordines  : incisivos  laniarios  et 
molares  quorum  illi  cuneiformes  , scin- 
dentes , dividendis  5 alteri  conici  acuti , dilla- 
cerandis  cibis  solidioribus;  ultimi  tandem  la- 
ti , obtusi , commolendis  et  subigendis  offis 
destinanti  sunt.  Omnes  hos  tres  ordines  homo 
conjunctos  gerit. 

§♦  9.  Communissime  in  homine  adulto  nu- 
merum  triginta  duorum  explent,  ita , ut  in 
qualibet  maxilla  sexdecim  contineantur.  In- 
ter hos  octo  incisores ^ quatuor  laniarii  et 
viginti  molares  sunt,  qui  rursus  in  octo 
minores  et  duodecim  majores  distinguuntur, 
et  ex  quibus  ultimi  in  speci©  nomen  dentium 
sapientiae  gerunt.  — Interim  haud  rari  sunt 
casus,  ubi  dentes  vel  supra  hunc  numerum 
evagantur,  vel,  quod  frequentius,  infra  eun- 
dem , quin  casu  par  diti  fuerint  , aberranh 


Sic,  “ ut  taceam  de  lacteis,  quorum  tantum 
viginti  sunt , — dentes  secundarii  soepe  vi- 
ginti  octo , interdum  viginti  septem  obser- 
vantur 5 quod  mox  ex  defectu  secundi  molaris, 
mox,  quod  frequentissime  ex  absentia  den- 
tium sapientiae  venit  5 — nonnulla  enim  in- 
dividua, et  prae  aliis  foeminae,  nunquam  den- 
tes sapientiae  acquirunt,  quare  illis  ab  Aristo- 
tele plane  denegati  fuerunt»  Alias,  quod  multo 
rarius,  plures  quam  triginta  duo  dentes  nume- 
rantur. Sic  Fauchardus  semel  33?  etbis345 — ' 
18  in  superiori  et  16  in  maxilla  inferiori,  — 
observasse  se  narrat.  Tunc  communiter  inci- 
sirus  unus  aut  molaris  excedit.  Nec  desunt 
exempla;  ubi  numerus  dentium  ex  eo  exce- 
debat, quod,  persistentibus  lacteis,  secun- 
darii , unus,  vel  plures,  vel  omnes  plane,  ex 
latere  illorum  prorupuerunt  , unde  duplex 
dentiam  series  orta  est. 

§.  lo.  Haec  species  dentium  in  eo  ad  invicem 
locantur  incisores  medium  arcus  alveo- 

laris occupent,  bos  sequantur  laniarii,  dein  mo- 
lares minores,  porro  majores,  et  tandem  dens 
sapientiae  seriem  claudat. . Omnes  autem  ita  se 
excipiunt , ut  nullibi  vacuum  oriatur  intersti- 
tium; quo  quidem  homo  ab  omni  alio  ani- 
mali caracteristice  differt,  et  quod  iterum  in 
peculiari  fundatum  est  proprietate  dentium 


ejiis  laniariorum,  qui,  alios  longitudine  aequan- 
tes , nullas  deposcunt  lacunas,  quihus  clausis 
maxillis  excipi  possint.  Inter  seriem  supe- 
riorem et  inferiorem  ea  adliuc  quo  ad  situm 
intercedit  differentia,  quod  haec , quo  magis 
postrorsum  excurrit  eo  magis  crura  ejus  ad 
invicem  inclinant,  quae  in  superiori  potius 
divaricantur  5 quod  partim  ab  ipsa  structurae 
arcuum  alveolarium  diversitate,  partim  a la- 
tioribus superiorum  coronis  dependet  5 porro, 
quod  series  inferior  concavam  magis  faciem 
anticam  offerat,  quae  in  superiori  convexa 
est.  Ex  utraque  hac  causa  fluit,  cur,  maxil- 
lis sibi  adpressis , dentes  superiores  ante  infe- 
riores cadant,  quod  conformationi  illorum 
congruuem  omnino  et  naturale  est  5 situs  autem 
contrarius  inconcinnus,  et  multis  incommodis 
ansam  praebet. 

§.  1 !♦  Dens  quilibet  in  duas  praecipue  divi- 
ditur partes^  coronam  extra  gingfvam  promi- 
nentem et  radicem,  alveolo  inclusam.  Quae 
illas  invicem  nectit  et  gingiva  obducitur,  pla- 
ga intermedia  collum  audit, 

§.  1 2.  Partes  constitutivae  chemicae  dentis 
cum  illis  reliquorum  ossium  conveniunt,  cum 
hac  differentia,  quod  elementa  haec  multo 
arctius  sibi  adhaerentia  multo  etiam  majorem 
producant  dentium  duritiem;  et  praeter  cal- 


cem  phosphoricam  5 omnibus  communem^ 
f£uam  tamen  multo  majori  gerunt  proportione 
ad  carbonicam, 'etiam  terram  siliceam^  juxta 
Autenrithium  ^ et  secundum  analysin  a Berze- 
lio  nuper  iustitutam  , acidi  quoque  Jluorici 
aliquid  contineant^ 

§.  134  Ex  elementis  chemicis  propriores 
mechanice  ab  invicem  separandae  confluunt 
substantiae  ^ quarum  praecipue  duae  denti 
humano  propriae  sunt.  Prima  illarum  snh- 
siQutia  ossea,  di]leYei  vitrea  dicitur,  quibus 
adhuc  et  corneam  addunt^  In  dentibus  mul- 
torum animalium  quarta  praeterea  observatur, 
quae  substantia  uniens  sive  cementum  audit. 
Ratione  suae  ex  duplici  hac  substantia  composi- 
tionis de/i/e.?  hominis  omnes  ad  simplices 
tinent,  quoniam  in  illis  una  alteram  simpliciter 
obvolvit;  dum  in  sic  dictis  dentibus  composi- 
tis, quales  v*  g.  molares  Elephantis  sunt,  una  al- 
teram in  varium  sensum  multipliciter  penetrat. 

§.  l4.  Substantia  ossea  maximam  dentis 
vpartem  constituit;  nucleus  coronae,  collum  et 
tota  radix  eadem  constat.  Similem  habet  flgm 
ram  quam  dens  integer,  quare,  demta  sub- 
stantia vitrea 5 eadem  etiam  plana,  angulos 
et  puncta  exhibet.  Terra  calcarea  in  connubio 
cum  acido  phosphorico  et  gelatina  animali 
elementa  ejusdem  chemica  sunt,  in  quas  par- 


tes  etiam  acidorum  ope  separatur,  quae  so- 
luta terra  gelatinam  relinqunt,  mollem  qui- 
dem et  flexilem,  sed  multo  tamen  majoris 
consistentiae  quam  quae  ex  aliis  ossibus  obtine- 
tur. Idem  probatur  ignis  ope , ubi  destructa 
combustione  gelatina  animali  terra  remanet. 
Quamvis  autem  respectu  elementorum  cbemi- 
corum  cum  reliquis  ossibus  conveniat,  tamen, 
tum  quo  ad  genesin  tum  quo  ad  structu- 
ram , nimis  differt , quam  ut  revera  ossea 
dici  possit.  Neque  enim  oritur  quemad- 
modum ossa  ex  praeformata  et  per  meta- 
morphosin  successive  indurata  cartillagine , 
neque  uti  haec  in  textum  cellulosum  dissolvi- 
tur, nec  poris  , nervis  aut  vasibus  instruitur, 
aut  succum  medidlarem  intus  gerit , neque 
uti  ossa  continuae  metamorphosi  subjicitur  5 — 
sed  ex  proprio  germine  per  strata  successive 
transsudal,  intime  sibi  invicem  adhaerentia 
et  momento  transsudationis  illico  indurata, 
quae  semel  formata  ubi  sunt , nullam  amplius 
cum  germine  et  circulo  humorum  commu- 
nionem habent,  adeoque  neque  ulterioribus  mu- 
tationibus , quae  inde  dependent,  subjacent. 
Haec  strata  manifestant  se  per  texturam  fibro- 
sam, cujus  fibrae  ad  superficiem  dentis  pa^ 
rallele  decurrunt , omnesque  flexuras , quas 
dens  describit , sequuntur.  Hinc  recte  a Hun- 


tero  qua  propria  subslautia  consideratur  ^ 
quam  ille  generatim  nomine  ehoris  insigni- 
vit. Ceteroquin  in  omnibus  dentibus  humanis 
ejusdem  densitatis  et  duritiei  est  ^ dum  in  den- 
tibus multorum  animalium  notabiles  sub  hoc 
respectu  offerat  differentias. 

§.  15.  Medium  hujus  substantiae  cavitas  oc- 
cupat, similem  denti  praeseferens  figuram, 
quae  in  corpore  dentis  amplissima  , versus 
radicem  sensim  sensimque  angustatur  et  tan- 
dem in  canalem  radicem  perforantem  abit, 
ant  in  tot  canaliculos  diffluit, .quod  dens  radices 
habet. 

Haec  cavitas  non  est  cellulosa  neque  me- 
dullam continet,  uti  hoc  in  meditulio  reliquo- 
rum ossium  locum  habet,  sed  facies  ejis  inter- 
na glabra,  et  in  statu  recenti  pulpa  repletur 
gelatinosa  , membrana  subtilissima  elastica 
inclusa  , atque  numerosis  vasculis  et  nervis 
pertexta,  quae  perfecte  cavitatem  dentis  ex- 
plet , quin  cum  ebore  organice  alicubi  cohae- 
reat , sed  ad  fundum  solummodo  alveoli  per 
vasa  et  nervos,  et  per  continuitatem  suae 
membranae  cum  membrana  alveolum  intus 

investiente  nectitur*  Est  autem  pulpa  resi- 

duum  illius  quae  denti  originem  dedit;  omnia 
vasa  et  nervi,  qui  dentes  ingrediuntur,  pul- 
pam eorum  proprie  adeunt , et  si  quam  in 


dentibus  percipimus  sensationem  , unice  in 
hac  pulpa  locum  habet*.  Kasa  ramuli  sunt 
vasorum  maxillarium  superiorum  et  inferio- 
rum; nervi  a secundo  et  tertio  ramo  paris 
quinti  derivantur,  — Dum  dens  evellitur  pulpa 
in  speciem  vermiculi  contrahitur,  unde  pro- 
fanorum opinio  de  verme  rodente  et  odontal- 
giam  producente  orta  est.  Spiritui  vini  com- 
missa instar  gelatinae  durescit,  oppaca  redditur 
et  album  induit  colorem.  Quo  magis  homo 
senescit  eo  magis  et  cavitas  ipsa  et  pulpa  ge- 
latinosa minuitur, 

§,  lO.  Altera  substantia  dentem  constituens 
vitrea  vel  etiam  corticalis  aut  et  crusta 
adamantina  dicitur  , quod  nomen  tum 
a splendore  tum  ab  insigni  duritie  nacta  est*. 
Haec  substantia  solummodo  coronam  dentis 
incrustat,  in  cujus  apice  etiam  crasissima, 
versus  collum  magis  magisque  extenuatur, 
et  in  radice  plane  desinit.  Dantur  autem 
exempla  dentium  animalium , qui  ex  omni 
parte  eadem  circumdantur,  uti  v.  g.  in  phy- 
seteribus aetate  provectis;  dantur  alia  et  mul- 
ta in  quibus  cum  substantia  ossea  per  strata 
alternat.  In  compositione  sua  minorem  ge- 
latinae animalis  quantitatem  , majorem  cal- 
cis phosphoricae  gerit,  et  haec  est  proprie, 
in  qua  Berzelius  acidum  fluori  cum  invenit 

Ab  acido  iiih  ico  non  flavescit  sicut  substantia 
ossea  , sed  solvitur  in  eodem  facile  tota  quan- 
ta fere ; quin  reticulum  gelatinosum  relin- 
quat. Neque  in  igne  adeo  facile  comburitur 
in  calcem  , sed  finditur  et  ab  subjacente  ebore 
separatur,  quod  nigrescit  et  sicuti  reliqua  os- 
sa cum  odore  empyreumatico  calcinatur.  In 
structura  sua  multo  distinctiores  ostendit  fi- 
bras, quarum  autem  directio  contraria  eat  illi 
quam  in  ossea  cernimus , et  ex  omni  parte 
ad  superficiem  dentis  perpendicularis.  Haec 
structura  optime  demonstrari  potest  in  cru- 
sta vitrea  molarium  Elephantis  , et  multum 
contribuit  ad  praecavendam  facilem  fracturam 
et  abrasionem  ejus  sub  masticatione.  Nulla 
plane  vestigia  vasorum  ostendit,  neque  ullius 
sensus  capax  est.  Tanta  denique  gaudet  du- 
ritie, ut,  omni  instrumento  scindenti  reni- 
tens,  soli  obediat  limae,  ut  et  cum  chaly- 
be scintillas  proliciat,  atque,  dum  omnia  re- 
liqua ossa  et  ipsum  ebur  jam  diu  in  pulveres 
dissipata  sunt,  sola  crusta  adamantina  per 
saecula  etiam  integritatem  suam  conservet, 

§.  17.  Substantia  vitrea,  uti  dictum,  indenti- 
i)us  humanis  radicem  non  attingit,  in  cujus 
tamen  locum  stratum  aliquod  flavescens  se- 
mitransparens  osseam  obducit  substantiam, 
quod  etiam  super  collum  et  coronam  inter 

illas  duas  substantias  propagari  videtur  5 unde 
dissecto  horizonlaliter  dente  in  limite  inter 
utramque  linea  coloris  griseo -flavescentis  ob- 
servatur, Nominatur  hac  substantia  cornea^ 
inter  alias  quantitate  minima, 

§.  18»  In  animalibus,  quorum  dentes  ex  du- 
plici hac  substantia  ita  componuntur,  ut  altera 
alteram  in  diversum  sensum  penetret  , tertia 
adhuc  observatur,  quam  cementum 

aut  etiam  corticalem  osseam  dixerunt  — et 
quae  crustam  vitream  obducens,  semper  magis 
magisque  densata  in  omnia  interstitia  loborum, 
dentem  componentium,  se  insinuat  eosque  ad 
invicem  nectit.  Ex  omnibus  minima  gaudens  du- 
ritie, in  acidis  difficilius  vitrea  solvitur , in  igne 
citius  ossea  nigrescit.  Utplurimum  distincta  or- 
ganisatione  destituta  tartari  speciem  repraesen- 
tat, in  dentem  praecipitati,  interdum  tamen 
poros  valde  regulariter  dispositos  ostendit,  et 
quantitate  sua  medium  quandoque  massae  den- 
tis aequat , uti  hoc  iterum  in  dentibus  molari- 
bus Elephantis  locum  habet. 

§.  19.  Quae  hucusque  super  structuram,  for- 
mam et  s.  p.  dentium  generatim  dicta  sunt,  pe- 
culiariter adhuc  modificantur  pro  diversitate 
ordinis  dentium,  quin  et  pro  individualitate 
singuli  cujusvis  dentis  3 quas  diflerentias  paucis 

percurrere  lubet  ^ quo  melius  eorum  evolutio 
et  usus  perspiciautur. 

§.  20.  Dentes  incisores^  quatuor  in  qualibet 
maxilla,  partem  anticam  eorumdem  occupant, 
ita  ut  retractis  vix  labiis  statim  in  conspectum 
prodeant.  Figurae  sunt  cuneiformis  5 coronas 
duobus  planis,  uno  anteriori  altero  posteriori 
constantes  habent,  quae  in  apice  dentis  in 
aciem  scindentem  concurrunt,  in  qua,  primis 
temporibus  ab  eruptione,  tres  observantur  cu- 
spides. Planum  anterius  convexum  quidquam 
perpendiculariter  fere  descendit  , posterius 
concavum  , magis  oblique  situatum’,  ita  ut 
margo  scindens  recta  fere  sub  faciem  anti- 
cam cadat.  Versus  aciem  utraque  superficies 
latior  et  subtilior  evadit ; versus  collum  ma- 
gis contrahitur  et  crassescit  5 tandem  in  sim- 
plicem et  fusiformem  abit  radicem  , quae 
brevior  quidem  ac  in  caninis , cum  reliquis 
tamen  dentibus  quo  ad  longitudinem  conve- 
nit. — Incisivi  superiores  in  genere,  et  in 
specie  duo  intermedii,  latiores  et  crassiores 
sunt  inferioribus  , quos  longitudine  aequant. 
Quidquam  etiam  oblique  coronis  suis  an- 
trorsum  tendunt , unde  ante  inferiores , qui 
magis  ad  perpendiculum  eriguntur,  paulu- 
lum exsiliunt.  In  structura  sua  interna  eo 
etiam  a reliquis  differunt,  quod  crusta  vitrea 


in  utroque  plano  crassior  sit  quam  ad  latera 
dentis* 

§.21*  Dentes  canini^  laniarii  Huntero 
cuspidati  dicti,  post  incisores  sequuntur,  unus 
ex  qualibet  parte  utriusque  maxillae  , perpen- 
diculariter  positus*  Coronae  illorum  conos  re- 
praesentant, sat  acutos,  unde  etiam  nomen 
acceperunt;  ceterum  uti  incisores  anterius  con- 
vexi in  parte  posteriori  leviter  ac  inaequali- 
ter excavati  sunt*  In  genere  crassiores  inciso- 
ribus,  in  homine  vix  quidem , in  ceteris  ani- 
malibus lege  fere  communi  apicibus  suis  ultra 
lineam  horizontcdem,  quam  seides  dentium 
describit,  extolluntor.  Radices  quoque  fusi- 
formes et  simplices , soepe  soepius  parum  in- 
incurvatas,  habent,  quae  autem  omnes  reli- 
quas longitudine  superant , quare  etiam  multo 
profundioribus  alveolis  infiguntur , quod|  in 
superioribus  relate  ad  inferiores  adhuc  magis 
emergit.  ^ — Crusta  vitrea  illis  multo  crassior 
ad  latera  quam  in  incisoribus ; substantia  os- 
sea cum  illa  reliquorum  dentium  in  densitate 
congruit , neque  igitur  illam  differentiam  ex- 
hibet, quam  in  tot  animalibus  respectu  ho- 
rum dentium  observamus*  — Dum  usu  api- 
ces consumuntur,  margines  incisoribus  simi^ 

les  fiunt. 


§♦22«  molares  in  minores  et  majo- 

distinguuntur* 

Minores  seu  bicuspidati  Hunteri  imme- 
diate post  lanlarios  veniunt,  duo  ex  omni 
parte  in  qualibet  maxilla.  — Coronae  illorum 
quidquam  introrsum  versae  sunt,  quod  prae- 
sertim de  posterioribus  valet  Quilibet  in 
duplicem  terminatur  apicem , externum  et 
internum  5 quorum  secundus,  multo  brevior 
primo , nonnisi  aperto  ore  conspicitur.  — In 
loco  concursus  horum  apicum  dens  multum 
crassescit,  unde  iterum  versus  radicem  decre- 
scit , quae  mox  simplex  et  fusiformis  , mox 
duplex  est*  — Crusta  vitrea  crassior  quidquam 
antrorsum  et  postrorsum  esse  videtur  ac  ad  la- 
tera, quae  tamen  dilferentia  non  ita  nolabilis 
est  ac  in  dentibus  incisivis  et  caninis.  Primus 
ad  alterum  relatus  minor  est  soepenumero, 
cuspis  ejusdem  internus  brevior  et  radix  lon- 
gior, quibus  notis  magis  ad  caninum  appro- 
pinquat:— superiores  cum  inferioribus  com- 
parati spectabiliores  sunt  et  duplici  distincta  in- 
struuntur radice,  quae  in  inferioribus  ad  sum- 
mum in  apice  quidquam  bifurcata  est.  — Ex 
qua  structura  et  configuratione  manifeste  elu- 
cet hos  dentes  inter  caninps  et  molares  mediam 
quandam  statuere  speciem  et  inter  reliquas 
minus  necessariam , cum  officium,  cui  prae- 


sunt  5 facile  illis  suppleri  possit ; — quare  eti- 
am inter  dentes,  qui  naturaliter  deficiunt, 
bicuspidati , et  praesertim  posteriores , fre- 
quentissimi  sunt  , si  dentes  sapientiae  ex- 
cipias ; — quam  opinionem  et  anatome  com- 
parativa corroborat  , quae  docet  in  multis 
animalibus  dentes  lios  deesse  , quin  bia- 
tus  inde  natus  aliis  occupetur*  — Haec  om- 
nia dicta  sunto  de  molaribus  minoribus  se- 
cundariis, nam  molares  primarii  in  structu- 
ra sua  ad  molares  proprie  tales  accedunt* 

§*23*  Sequntur  jam  molares  proprie  sic  dicti 
sive  majores  quorum  sex  quaelibet  gerit 
maxilla,  tres  in  utroque  latere*  fjuo  ad  vo- 
lumen et  robur  omnibus  reliquis  superiores, 
coronas  habent  quadrilaterales  cum  angulis 
plus  minus  obtusis,  quatuor  vel  quinque  tu- 
berculis obsitas,  ubi  etiam  maximam  exhibent 
circumferentiam , inde  versus  collum  diminu* 
endo  in  duas  tandem  vel  et  tres  discedunt  ra- 
dices, quae  saepius  rursus  bifurcantuf^  — Ca- 
vitates centrum  illorum  occupantes  eandem 
sequuntur  formam  et  ubi  ad  radicem  ventum 
est  , in  tot  diffluunt  canaliculos  , quod  radix 
habet  ramos.  — Substantia  vitrea  totam  co- 
ronam aequabiliter  ambit,  in  apicibus,  uti 
solet,  crasissima^  — Haec  tuberculosa  con- 
formatio coronae  homini  cum  reliquis  anima- 

libus  omnivoris  communis  est;  — inherbivo- 
ris  magis  in  speciem  mulinae  applanalur, 
sulcos  offerens  a prosilientibus  lamellis  sub- 
stantiae vitreae  productos  , quo  magis  ad  tri- 
turandum adaptetur  ; — in  carnivoris  autem, 
rursus  alimentis  illorum  respondens  , scinden- 
tem induit  iiguram , ut  igitur  hominis  mola- 
res cuicunque  adnuant  usui. — Inter  molares  su- 
periores et  inferiores  ea  obtinet  differentia,  quod 
illi  figuras  magis  rhomboidales  habeant,  qnae 
perpendiculariter  situantur,  et  quod  radices 
illorum  in  tres  divergant  ramos,  rotundos 
fere , quorum  duo  antrorsum  , tertius  et  lar- 
gior postrorsum  dirigitur  ; dum  e contra  in- 
ferio res  cubos  repraesentant , introrsum  po- 
tius inclinatos , — et  duas  tantum  possideant 
radices^. 

§.  24^  Inter  molares  ultimus,  in  extremo  ar- 
cus alveolaris  positus , dens  sapientiae  vo- 
catur , in  quo  peculiares  adhuc  notantur  dif- 
ferentiae» Corpus  ejus  accedit  quidem  ad 
eandem  figuram  sed  magis  rotundum  est  et 
radices  minus  distinctas  habet , — — interdum 
unicam  solummodo , unde  dens  conicus  eva- 
dit, brevior  ceteroquin  et  minor  reliquis;  et 
cum  adeo  sero  aut  nunquam  plane  prorum- 
pat , numerus  dentium  variabilis  ab  eo  sae- 
pissime pendet» 


SECTIO  ALTERA, 


Pars  phy^siologica» 


§,  25, 

P erlustrata  dentium  perfecte  evolutorum  struc- 
tura, videamus  nunc  quomodo  haec  organa 
ab  origine  sua  ad  summum  perfectionis  cul- 
men successive  evolvantur  5 et  quomodo  attacto 
hocce  iterum  decrescant. 

Sub  hoc  respectu  necesse  est  dentes  pri- 
marios a distinguere , totamque 

illorum  historiam  in  duplicem  cyclum  dispe- 
scere 5 quorum  alter  evolutionem  et  revolutio- 
nem dentium  primariorum,  alter  easdem  has 
mutationes  in  dentibus  secundariis  complecti- 
tur. Cuilibet  cjclo  suae  in  vita  humana  de- 
stinantur periodi,  quibus  communiter  den- 
tes germinant,  evolvuntur,  erumpunt,  de- 
crescunt et  excidunt;  — ■ dantur  enim  casus, 
ubi  libera  rerum  genitrix  in  his  phoenome- 
nis  physiologicis  aeque  ac  in  tot  aliis  a sta- 
tuto evagatur  ordine.  Neque  haec  successio 


26 


cyclorum  ita  intelligenda  est,  ac  si  alter  tum 
primo  inchoaret  ubi  alter  decursum  suum  pej*- 
fecte  absolverat;  — sed  plures  periodi  eorum 
inter  se  confunduntur,  atque  eadern  ratione  qua 
dentes  primarii  versus  interitum  declinant, 
dentes  secundarii  in  perfectione  sua  progre- 
diuntur; — quid  quod  tempus  originis  ulrius- 
que  seriei  coincidere  fere  videatur,  et  tantum 
in  ulterioribus  evolutionis  periodis  differen- 
tiam ex  eo  obtinere,  quod  dentes  secundarii 
longiorem  moram  pro  maturatione  depo- 
scant» 

Ut  autem  haec  doctrina  perfecte  expla- 
nari possit,  continuus  iterum  respectus  maxil- 
larum et  praecipue  processuum  alveolarium 
habendus  erit;  quum  mutationes  dentibus  ac- 
cidentes cum  incremento  et  decremento  maxil- 
larum pari  semper  progrediantur  passu. 

§.26*  Cyclus  primus  historiae  dentium  jam 
mature  in  utero  materno  inchoat , et  circa 
septimum  circiter  annum  post  nativitatem  ter- 
minatur. 

§.27.  Processus  alveolaris  eodem  fere  tem- 
pore cum  primis  germinibus  dentium  efformari 
incipit , atque  in  embryone  unicum  canalicu- 
lum longitudinalem,  profundiorem  et  angu- 
stiorem in  parte  anteriori,  postrorsum  magis 
superficialem  et  latiorem  exhibet  , ad  cujus 


fundum  in  maxilla  inferiori  vasa  et  nervi  in 
exiguo  decurrunt  sulco.  Loco  dissepimento- 
rum  hic  canaliculus  leves  ostendit  eminentias, 
parvas  ambientes  foveolas  j quibus  futuri  in- 
dicantur alveoli.  — Quamlibet  foveolam  una 
explet  vesicula  — rudimentum  futuri  den- 
tis — vasorutn  ope  basi  sua  ad  fundum  ejus 
adnexa,  cujus  nucleus  pulpa  constat  gelatino- 
sa , copiosissimis  vasculis  et  nervis  perreptata, 
capsula  autem  tenuissima  et  vasculosa  con- 
struitur tunica,  quae  , ubi  ad  basin  vesiculae 
pervenerat,  super  illam  revolvitur,  intusque 
foveolam  investit. 

Quo  magis  vesicula  gelatinosa  volumine 
increscit  eo  plus  etiam  cavitas  cui  inhaeret, 
in  omnem  sensum  ampliari  debet  *,  quod  et 
reapse  eo  fit  , dum  eminentiis  succesive  in 
dissepimenta  elevatis  foveolae  profundiores  eva- 
dunt et  tandem  in  distinctos  transformantur 
alveolos.  Eadem  ratione  etiam  membrana 
alveolum  investiens  extenditur,  atque  ubi  bic 
perfectus  est,  super  orificium  ejusdem  contra- 
hitur illudque  perfecte  claudit.  Tali  ratione 
illam  inter  et  capsulam  vesiculae  duplicatura 
oritur,  in  cujus  intervallo  dens  elformari  de«. 
bet. 

Hoc  ita  in  foetu  trium  vel  quatuor  men- 
sium observatur,  cujus  maxillae,  per  totam 


longitudinem  marginis  alveolaris  clausae  , in- 
tus seriem  ejusmodi  vesicularum,  alveolis  suis 
inclusarum,  gerunt. 

§.28.  Germinibus  dentium  sufficienter  evo- 
lutis periodus  ossificationis  eorum  insequitur, 
quae  quo  clarius  exponatur,  prius  formationem 
substantiae  osseae , dein  crustae  vitreae  consi- 
derabimus. 

§.29.  Formatio  substantiae  osseae  seu 
eboris  ante  genesin  substantiae  vitreae  incipit , 
quamvis  una  alteram  presso  insequatur  pede.. 
Circa  quartum  aut  quintum  gestationis  men- 
sem prima  ejus  vestigia  comparent:  tum  tem- 
poris in  apice  vesiculae  gelatinosae  duo  aut 
plura  puncta  ossificationis  observantur , quae 
mox  in  exiguas  extenduntur  lamellas  , libere 
ceteroquin  fluctuantes  et  tantum  per  pressio- 
nem membranae,  alveolum  occludentis,  in 
situ  suo  detentas.  Paulo  post  lamelae  latiores 
fiunt,  approximantur  sibi  et  tandem  in  uni- 
cam confluunt,  speciem  operculi  referrentem , 
quo  apex  vesiculae  tegitur,  quod  eidem  non 
magis  adhaeret,  ac  singulae,  ex  quibus  coa- 
luit, partes.  Accedunt  jam  nova  strata,  quo- 
rum quodlibet  subsequens  antecedente  latius 
est;  operculum  continuo  increscit  , atque  in- 
ter alveolum  et  nucleum  pressum  ad  hujus 
latera  descendere  omnesque  ejus  flexuras  ei 


totam  formam  immitare  cogitur ; et  hoc  tam- 
diu  procedit  donec  integra  vesicula  ad  hasin 
usque  suam  osseo  obveletur  involucro.  At- 
que sic  corona  dentis  efformatur.  — Ossifica- 
tio radicis  serius  et  tum  primo  incipit , ubi 
dens  proruptioni  proximus  est.  In  pulpa  gela- 
tinosa nulli  quidem  dantur  processus  futuras 
radices  dentis  praeformantes^  sed  in  loco,  ubi 
haec  nasci  debent,  vascula  et  nervi  adsunt, 
quibus  basis  nuclei  cum  alveolo  conjungitur. 
Haec  conjunctio  mox  in  uno  mox  in  pluribus, 
et  semper  in  tot  punctis  locum  habet,  quod 
dens  radices  obtinere  debet.  Quando  jam  os- 
sificatio dentis  ad  basim  usque  progressa  est, 
lamellae  osseae  circa  illum  pedicellum  vascu- 
losum contrahuntur  et  successive  in  tubulum 
prolongantur , qui  nunc  simplicem  repraesen- 
tat radicem;  vel  si  plures  pedicelli  adsunt, 
substantia  ossea,  inter  illos  sese  insinuando, 
quemlibet  obvolvit  atque  in  totidem  dirama- 
tur  radices. 

Ex  bac  consideratione  geneseos  eboris 
sponte  fluit  illam  plane  diversam  esse  a ge- 
nesi reliquorum  ossium , et  illi  potius  pro- 
cessui comparari  posse , qui  sub  formatione 
concharum  apud  limaces  et  similia  testacea  ob- 
tinet. Formatio  substantiae  osseae  speciem 
transsudationis  sitsit , quae  fit  ex  nucleo  dentis 

per  strata  in  superficiem  vesiculae  successive 
deposita.  Quodlibet  stratum  statim  momento 
transsudationis  necessariam  adipiscitur  du^ 
ritiem , cum  antecedentibus  intime  jungitur 
et  nullum  plane  connubium  organicum  cum 
germine  suo  retinet,  quare  nullam  etiam  ulte- 
riorem metamorpbosin  organicam  experitur^ 
inde  fit,  quod  strata  jam  efformata  a rubia 
tinctorum,  arsi  mali  exhibita,  non  tinguntur, 
et  quae,  sub  ipso  usu  hujus  alimenti  deposi- 
ta, serriel  tincta  fuere,  nunquam  amplius  colo- 
rem suum  amittunt,  certo  signo  in  substantia 
dentis  ossea  nullam  mutationem  particularum, 
nullam  adpositionem  novarum  neque  resorp- 
tionem vetustarum  fieri ; - — inde  stratum  ejus- 
modi casu  fissum  non  amplius  coalescit,  quam- 
vis per  recens  supervenientia  obtegi  et  quasi 
obliterari  possit;  tandem  inde  manifeste  elucet 
dentem  semel  eiTormatum  qua  corpus  hetero- 
geneuni  considerari  debere,  quod  ab  hinc  me- 
chanicis solummodo  regitur  potentiis, 

Transsudatio  eboris  in  apice  inchoat,  et 
quidem  a totidem  punctis  ossificationis  , in 
quot  apices  dens  futurus  terminari  dibet ; hinc 
terna  in  incisivis-quatuor  antplurain  molaribus 
et  s,  p.  observantur*  Quamvis  haec  puncta  suc- 
cessive confluant , nihilominus  quodlibet  pro- 
prio dominari  videtur  lobo , ex  quorum  con- 

nubio  corpus  dentis  componitiur ; quod  et  ex« 
perimento  Paidolphii  probatur,  qui  adhibito 
acido  nitrico  in  totidem  partes  primitivas  den- 
tes humanos  dissolvit. 

Quoniam  transsudatio  in  apice  coronae 
incipit  et  inde  successive  ad  radicem  progre- 
ditur , dens  etiam  ad  apicem  maximam  ha- 
bebit crassitiem , quod  omnino  scope  naturae 
consentaneum  est.  Haec  crassities  successive 
ad  collum  et  radicem  decrescit,  quia  ad  con- 
structionem illorum  lamellae  osseae  ea  tantum 
parte  conferunt,  qua  ultra  margines  anteceden- 
tium excedunt , inde  radices  ad  finem  tenuis- 
simae sunt.  — Haec  transsudatio  eboris  tam- 
diu  durat  quamdiu  germinis  quidquam  su- 
perest,  quod  ea  ratione  imminuitur,  qua 
dentis  crassities  augetur  et  cavitas  arctatur. 
Inde  patet  dentem  sub  hoc  respectu  continua 
in  substantia  sua  ossea  capere  incrementa, 
quamdiu  cavitas  ejus  obliterata  et  nucleus  ge- 
latinosus consumptus  non  sit  5 hoc  autem  in- 
crementum nequaquam  per  intus  - susceptio- 
nem , more  ossium,  et  in  omnem  sensum  , 
sed  per  juxtapositionem , et  a parietibus  ver- 
sus centrum  fieri, 

§.  50.  Dum  sic  ebur  dentis  evolvitur, 
corona  ejusdem  vitrea  incrustatur  substantia. 
Formatio  crustae  vitreae  etiam  per  transsu- 


dationem  contingit ; sed  fons  et  modus  ejusdeni 
alii  plane  et  inversi  sunt  illi,  qua  ossea  na- 
scitur substantia.  Est  enim  facies  interna  mem- 
branae alveolum  obducentis,  quae,  uti  su- 
pra dictum  fuit,  cum  capsula  nucleum  ob- 
volvente unum  continuum  efficit,  ex  cujus  va- 
sculis per  veram  scaturit  crlstallisatlonem,  at- 
que sub  forma  guttularum  praecipitatur,  quae 
sibi  invicem  sub  induratione  adprcssae  in  fi- 
brillas elongantur  ad  parietes  dentis  undique 
perpendiculares",  unde  tota  crusta  radiatam 
nanciscitur  texturam, 

Cristalllsatio  substantiae  vitreae  quo  ad 
extensionem  in  longum  et  latum  eosdem  cir- 
citer ac  ebur  sequitur  progessus  — ab  apice 
dentis  inchoando  et  successive  versus  collum 
descendendo;  sed  quod  crassitiem  attinet, 
haec  nullum  successionum  agnoscit  incremen- 
tum , uti  hoc  in  substantia  ossea  demonstra- 
vimus, verum  omnes  fibrillae  eo  momento, 
ubi  praecipitantur  , neccesariam  acquirunt 
longitudinem,  et  tota  crusta  convenientem  si- 
bi crassitiem  , nullis  recentibus  stratis  am- 
plius augendam.  Hoc  necessarium  fuit  ex  eo 
quoniam  dens  , ubi  ex  alveolo  prorupuit , 
ejus  corona  extra  omnem  contactum  cum  mem- 
brana ponitur,  cui  suum  vitreum  debet  cor- 
tidem,  “ Substantia  vitrea  tantum  coronam 

dentis  incrustat,  collum  et  radix  in  ejus  locum 
flavum  aliquod  stratum  substantiae  sic  dictae 
corneae  acceperunt.  Ratio  hujus  in  eo  latet,  quo- 
niam tempore  cristallisationis  substantiae  vi- 
treae membrana  illam  deponens  non  infra  limi- 
tes coronae  extenditur,  qua  absoluta  texturam 
suam  mutat  et  capacitatem  ulterioris  secretio- 
nis amittit  5 ^quae  alioquin  superflua  foret, 
cum  nulla  ratio  adsit  collum  aut  radicem  den- 
tis adamantina  muniendi  crusta. 

Ceterum  substantia  vitrea  aeque  ac  ossea, 
ubi  semel  ex  fonte  suo  emanavit,  nullum  am- 
plius nexum  organicum  cum  eodem  sustinet, 
quare  et  nullas  ulterius  metamorphoses  orga- 
nicas experitur , sed  unice  per  potentias  me- 
chanicas mutari  potest. 

§.31.  In  animalibus,  quorum  dentes  com- 
positi tertiam  adhuc  obtinere  debent  substan- 
tiam, membrana,  quae  crustam  vitream  pro- 
duxit , serius  quoque  texturam  suam  mutat, 
fit  densior,  spongiosa,  oppaca  et  rubeola ; atque 
nunc  nova  in  eadem  incipit  secretio,  cujus 
productum  illud  cementnm  est,  et  quod  mox 
in  regulares  poros  disponitur,  mox  guttatim 
disjectum  in  tartarosam  coagulatur  massam. 

§?  32.  Incrementum  dentis  alveolo  in- 
clusi eo  tandem  pertingit,  ut  hic  illi  conti- 
nendo non  sufficiat,  atque  tunc  dens  foras 

prorumpere  cogatur  , eam  seligendo  viam  ^ 
ubi  minimam  invenit  resistentiam,  — Haec 
periodus  historiae  dentium  dentitio  vulgo  di- 
citur, quae  igitur  etiam  duplex  erit  pri- 
maria et  secundaria.  Nobis  hic  de  primaria 
sermo  est.  » 

§.  33.  Dentitio  primaria  sexto  circi- 
ter mense  post  nativitatem  incipit  et  sub  finem 
secundi  anni  aut  paulo  serius  terminatur. 

In  maxillis  neonati  omnes  quidem  cientes 
lactei  eousque  perfecti  inveniuntur,  ut  coro- 
nae illorum  ex  integro  ossificatae  et  incru- 
statae sint  9 primaque  radicis  innitia  sub 
forma  tubuli  lati,  Valde  subtilis,  compare- 
ant.  Nihilominus  ad  quintum  usque  men- 
sem et  ultra  nulla  communiter  dentitionis  ob- 
servantur indicia.  Sed  ea  ratione,  qua  ossi- 
ficatio radicis  et  incrementum  maxillarum 
progreditur,  accedunt  phaenomena  insecutu- 
ram brevi  eruptionem  praenuntiantia.  Haec 
phaenomena  mox  levissima  et  vix  sensibilia, 
uti  hoc  in  statu  normali  et  sano  fieri  solet , 
mox  vero  molesta  et  gravissima  sunt,  . et  non 
adeo  raro  lethali  plane  terminantur  eventu; 
quin  tamen  in  hoc  casu  pro  certo  defendi  possit, 
illa  unice  dentitioni , et  an  non  fors  aliis 
evolutionibus  physiologicis,  et  morbis  eodem 
tempore  coexistentibus,  tribuenda  esse: 


gnod  ultimum  egregie  probavit  Wichmanus 

ju  einer  Siagncjlif  k.)* 

Inter  illa , quae  proprie  ad  nostrum  per- 
tinent forum  sequentia  communissime  denti- 
tionem stipare  solent : Gingivae  quidquam 
subinflamrnantur;  incalescunt  et  inflantur  mo- 
dice laetiiisque  rubent  ^ oritur  in  iisdem 
sensus  titillationis  pauco  dolore  mixtus  5 qui 
infantes  soepe  invitat  digitos,  ant  quidquid 
arripere  possunt,  ori  admovere  et  masticare; 
ingruit  levis  salivatio;  nares  pruriunt  et  fre- 
quenter sternutant ; rubor  faciei  intensus  cum 
pafore  alternat,  mox  utramque  genam  oc- 
cupans mox  ad  unam  solummndo  restrictus  ; 
accedit  moderatus  alvi  fluxus  ; augetur  copia 

urinarum  ; infantes  fiunt  impatientes  , facile 

iiritantur  et  plorant;  mammas  et  universim 
omnia,  quibus  indigent,  solito  frequentius 
deposcunt,  His  quandoque  associantur  et 
pavores  nocturni,  leves  subsultus  convulsivi, 
lisus,  clamores  sub  somno,  repentina  evigi- 
latio et  similia ; irritatio  sjsteniatis  arteriosi 
integram  commitatur  scenam.  Interea  gingi- 
vae continuo  volumine  augentur , margo  illa- 
rum circularis  applanatur,  rubor,  calor,  sem 
sibilitas  exaltantur,  ipsa  facies  et  glandulae 
submaxillares  leviter  intumescunt  ; tandem 
eminentia  albicans  transparentem  et  eruptionl 

proximum  insignit  dentem  ^ qui  et  reapse 
mox  extenuata  perforendo  tegumenta  in  lucem 
emergit.  — Ipsa  gingiva  circa  circum  in  an- 
nulum,  colium  dentis  ambientem  confluit , quo 
firmius  hic  situm  suum  conservet. 

Perforatio  haec  eo  praecipue  facilitatur, 
quod  triplex  illud  obstaculum , quod  mem- 
brana alveolaris,  gingiva  et  integumenta  oris 
denti  opponunt,  sensim  sensimque  eou/^que 
per  absorbtionem  imminuatur  , ut  hic  sub 
eruptione  tenui  solummodo  occurat  strato, 
duritie  et  acumine  coronae  suae  facili  labore 
transfodiendo. 

§.  34.  Eruptio  dentium  primariorum  gra- 
datim  et  in  certo  ordine  procedit , ita  ut  hi 
communiter  per  paria,  temporis  intervallis 
plus  minus  a se  remotis,  compareanh 

Orditur  a dentibus  incisivis,  inter  quos 
iterum  duo  intermedii  maxillae  infer  eris  pri- 
mi circa  sextum , septimum  vel  octavum  men- 
sem extruduntur  5 post  duas  aut  tres  hebdo- 
madas correspondentes  in  maxilla  superiori 
emergunt  5 serius  incisivi  laterales  eadem  ite- 
rum successione  5 hos  sequuntur  duo  canini 
inferiores,  dein  superiores 5 et  versus  finem 
secundi  anni  primus  molaris  in  utroque  la- 
tere conspicitur,  inferior  prae  superiori,  quem 


niox  et  alter  excipit ^ quo  numerus  prima® 
riorum  terminatur. 

35.  Interea  nulla  regula  sine  exceptio- 
ne; quare  et  in  dentitionis  negotio  suae  con- 
tingunt variationes  — - tum  quo  ad  ordinem 
quem  dentes  in  eruptione  sequuntur ; tum  quo 
ad  tempus,  ut  hoc  Jam  citius  properet,  jam 
vero  justo  longius  protrahatur.  Sic  interdum 
iocisivi  laterales  intermedios,  — canini  in- 
cisivos praecurrunt ; — minus  raro  eruptio 
caninorum  primos  quatuor , et  interdum  om- 
nes molares  excipit;  alias  maxilla  superior 

inferiorem  dentibus  obtegitur;  et  apud 
quosdam  infantes , cum  magno  discrimine, 
omnes  eodem  tempore  prorupuisse  visi  sunt. 

Nec  dentitionis  ante  nativitatem  ; utut 
rarae,  nec,  quae  nimis  sera  comparuit  aeta- 
te , destituimur  exemplis.  Hallerus  novemde- 
cim infantes  cum  duobus  , — Pollydorus  Vir- 
gilius  unum  cum  sex  dentibus  in  lucem  pro- 
diise  narrat.  Ex  altera  parte  Suitenius  vidit 
puellam  sanissimam,  cui  primus  dens  deci- 
mo nono  mense  comparuit ; Carolus  Rayerus 
alteram,  quae  primo  decimo  tertio  anno  ca- 
ninos  acquisivit;  et  Baumesius  novit  hominem, 
cui  nullus  plane  unquam  dens  prorupuit. 

§.  36.  Quodsi  dentitio  prima  normaliter 
decurrit,  infans  biennis  viginti  dentibus  im 

struitur^  qui  in  utraque  maxilla  aequali  nu- 
mero distributi  integros  arcus  alveolares  per- 
fecte explent.  Reliquas  notas  , quibus  prima- 
rii a secundariis  differunt,  serius,  ubi  de  his 
sermo  erit,  exponere  opportunius  videtur. 

§.  37^  Dentes  primarii  infanti  tantum 
ad  certam  usque  aetatem  concessi  sunt,  quam 
ubi  attigerunt  cadere  et  aliis  substitui  debent. 
Hanc  epocam  diversae  antecedunt  mutationes 
tum  in  dentibus  ipsis  tum  in  maxillis  conspi- 
cuae 5 quae  totidem  causas  efficientes  jacturae 
illorum  sistunt. 

§.  38.  Coronae  dentium  primariorum 
continuato  usu  successive  deterruntur  et  mu- 
neri suo  fungendo  impares  evadunt.  Decre- 
mentum hoc  in  dentibus  incisivis  praeprlmis 
conspicitur,  quoniam  hi  ante  reliquos  proru- 
puerunt.  Dentes  incisivi  , dum  ex  gingivis 
emergunt,  acies  habent  tribus  parvis  cuspidi- 
bus instructas , qui , cum  prae  ceteris  coronae 
partibus  elati  sint,  plurimum  etiam  sub  mor- 
su et  masticatione  exponuntur  , quare  etiam 
primo  deterruntur.  Hoc  sub  finem  secun- 
di anni  aetatis  observatur , ubi  acies  den- 
tium non  cuspidatae  sed  rectae  cernuntur. 
Serius  et  ipsae  acies  abraduntur , obtusio- 
res fiunt,  'et  circa  tertium  ant  quartum  ae- 
tatis annum  lineam  transversam  ostendunt, 
quae  prodeuntem  in  conspeetum  substantiam 


coronae  osser;m  indicat  Continuato  nlterius 
iisu  acies  coronae  magis  magisque  obtusior  eva- 
dit et  linea  flavicans  latescit,  certo  signo  jam 
et  ipsam  substantiam  osseam  pro  parte  abra- 
di atque  hoc  coronae  decrementum  ita  procedit, 
ut  dentes  incisivi,  dum  labuntur , similem 
praesentent  faciem  , ac  incisores  secundarii 
trigesimo  aetatis  anno. 

Eadem  sors  et  caninos  manet , quorum 
cuspides  praeprirbis  deteruntur  5 sed  cum  se- 
rius incisivis  prorumpant  , serius  etiam  boc 
decrementum  experiuntur , adeo  ut  primo  ap- 
propinquante quarto  aetatis  anno,  detrita  sub- 
stantia adamantina  , punctum  ilavicans  obser- 
vetur. 

Adhuc  tardius  molares  primarii  decre- 
scere incipiunt,  in  quorum  apicibus  puncta 
ilavicantia  primo  tempore  lapsus  eorundem  ap- 
propinquante apparent. 

§,  39,  Dum  sic  coronae  primariorum 
decrescunt,  radices  illorum  perficiuntur,  elon- 
gantur , dentemque  eadem  proportione  ex 
alveolo  foras  urgent.  Haec  progressiva  — ^ ut 
ita  dicam  eruptio  dentis  , in  homine  el 
animalibus  carnivoris  lentius  procedens,  eoque 
ipso  minus  distincta  , conspicua  praecipue  in 
animalibus  herbivoris  evadit,  quum  eorum 
dentes  per  masticationem  multo  citius  abra- 

dantur,  et  eadam  continuo  ratione  per  incre- 
scentem radicem  resarciantur, 

§,  40,  Attamen  haec  eruptio  eo  tantum 
usque  durat,  donec  integra  radix  evoluta  non 
fuerit,  quo  facto  dens  propria  vi  in  os  ma- 
xillare reagere  cessat,  cujus  sors  ulterior  per 
alias  nunc  definitur  potentias,  — Huc  primo 
incrementum  ipsius  maxillae  pertinet.  Prouti 
evolutio  dentium  in  maxillas , ita  haec  vlcis- 
sim  in  dentes  vim  suam  exserunt,  - — Incre- 
mentum maxillarum  in  omnem  sensum  eo 
quoque  manifestatur,  quod  perpetuo  oblite- 
rationem  alveolorum  intendat.  Haec  oblite- 
ratlo  non  succedit,  quamdiu  radicum  dentis 
evolutio  eidem  contranltitur ; quo  potius  ma- 
jor eorundem  soliditas  promovetur,  nam  tunc 
pars  dentis  inferior  ab  alveolo  consricta  eo 
intimius  per  eundem  retinetur.  Sed  quam- 
primum reactio  ex  parte  radicis  perfectae  de- 
sinit, incrementum  maxillae  continuans  in 
eandem  quasi  in  corpus  heterogeneum  agere 
incipit  5 alveolus  in  omnem  dimensionem  di- 
minuitur 5 apex  radicis  continuo  propius  ad 
orificium  ejusdem  accedit,  et  tandem  plane 
extruditur,  qiio  facto  alveolus  perfecte  obli- 
teratur, 

§.  Haec  ipsa  jam  sufficerent  casum 

dentium  primariorum  adducere ; — - sed  his 

accedit  adhuc  evolutio  dentium  secundario* 
rum , quae  interim  in  maxillae  interioribus 
peragitur.  — Atqui  sic  in  alterum  cyclum  hi- 
storiae dentium  pervenimus  , cujus  primae 
periodi  cum  ultima  cjcli  antecedentis  coinci- 
dunt,  et  novam  plane  causam  efficientem  finis 
illius  continent. 

§♦  42.  Germinatio  dentium  secundario- 
rum jam  diu  obtinet,  antequam  de  dentitione 
secunda  cogitari  potest;  ceterum  una  cum 
evolutione  ulteriori  eadem  peragitur  ratione, 
prouti  hoc  supra  de  primariis  dictum  fuit. 
Praeformati  sunt  proprii  alveoli , maturius  in 
maxilla  inferiori  quam  superiori,  ut  et  in 
embryone  septimestri  possis  illos  dispicere , 
et  dentium  secundariorum  rudimenta  pul- 
tacea  compareant  Post  partum  sensim  alii  , 
quinto  autem  anno  molarium  ceterorum  al- 
veoli et  germina  observantur.  Haec  tamen 
differentia  quo  ad  situm  obtinet,  quod  rudi- 
menta secundariorum  cum  cavitatibus  suis 
profundius  in  osse  maxillari,  mox  retro,  mox 
ad  latus  interius  rnox  sub  ipsis  alveolis  pri- 
mariorum delitescant,  quare  non  sola  gingi- 
va sed  lamellis  osseis  clausa,  et  ab  aliis  alveo- 
lis separeta  , sint.-  Germina  secundariorum 
sufficienter  evoluta  eosdem  fontes  et  leges  iii 
ossificatione  sua  cum  primariis  agnoscunt ; — 


nuclens  gelatinosus  ebur,  facies  Interna  mem- 
branae alveolaris  corticem  illis  suppeditat , et 
^ Qua  vero  ratione  dentes  secundarii 
perficiuntur  et  prorumpere  tendunt,  dentes 
primarii  in  eodem  situ  et  nexu  persistere  ne- 
queunt 5 sed  alveoli  illorum  angustantur;  ra- 
di ces  comprimuntur;  vasa  et  nervi  obliteran- 
tur ; nucleus  pulposus  corrugatur , siccescit 
et  plane  destruitur;  ipsum  corpus  radicis 
emolitur  et  diminuitur 3 ac  si  corrosum  et 
contritum  foret,  ipsius  particulae  absorbentur 
vel  disparent  viis  nondum  sat  cognitis,  ut 
tandem  radix  ex  integro  evanescat,  et  ipsae 
coronae  solis  tantum  adhaereant  gingivis,  quae 
nunc  facile  minima  vi  e loco  suo  exturbantur, 
atque  eruptioni  dentium  secundariorum  spa- 
tium concedunt;  qui  et  reapse,  mox  immediate 
ossa  maxillaria  et  gingivam  transfodiendo, 
mox  autem  in  alveolos  vicinorum  lacteorum, 
ffuando  hi,  quod  raro  accidit,  nondum  obli- 
terati  sunt , penetrando , in  lucem  emergunt 
deperditosque  resarciunt. 

§.  43.  Atque  sic  absolvitur  dentitio  se- 
cunda, quae  in  suis  progressibus  eundem 
observat  ordinem  ac  primaria;  nam  et  den- 
tes primarii  eadem  excidunt  successione  , qua 
comparuerunt , et  cujusvis  casum  mox  inse- 
quitur vicarius» 

Tempus  quo  dentitio  secunda  et  casus 
primariorum  inchoat,  circa  septimum  aetatis 
annum  esse  solet,  quamvis  et  hic  non  sit  rarum 
observare  exempla  ocioris  vel  tardioris  perio- 
di, Sic  dentes  primarii  interdum  sat  provecta 
prinio  cadunt  aetate , et  testante  Diivalio  duae 
personae  quadraginta  annos  natae  adhuc  suos 
incisivos  intermedios  in  maxilla  inferiori  ex 
prima  conservarunt  dentitione,  qui  firme  in- 
haerentes nunquam  aliis  substituti  fuerunt  et 
tantum  magis  flavi  et  breviores  reliquis  erant* 
Alias  dentes  secundarios  ad  latera  lacteorum 
prorupuisse  et  duplicem  seriem  constituisse 
visum  est. 

Quodsi  omnia  normaliter  procedunt,  in 
loco  viginti  primariorum  recentes  viginti  com- 
parent , qui  proprie  nomen  vicariorum  me- 
rentur, cum  vices  aliorum  suppleant.  Sed 
liic  numerus  non  sufficit  occupando  toto  arcu 
alveolari  in  maxillis  adultorum  5 quare  his  vi- 
ginti, duodecim  novi  accedunt  dentes,  qui 
proprii  molares  dicuntur  , neque  ad  vicarios 
numerari  possunt,  ut  igitur  in  homine  adul- 
to numerus  dentium  triginta  et  duos  aequet, 
Efformatio  et  evolutio  illorum  multo  serius 
accidit ; locus  ubi  germina  delitescunt  in 
angulo  posteriori  maxillarum  situs  est  quare 
non  prius  inde  emergere  possunt  j ac  dum 


volomen  maxillarum  eousque  auctum  fue- 
rit, ut  illis  sufficieris  spatium  pro  eruptione 
concedatur*  Hoc  tempore  ex  situ  suo  obliquo, 
quem  hucusque  occuparunt , ad  perpendicu- 
larem eriguntur  , et  cum  reliquis  antecedenti- 
bus in  eandem  continuam  locantur  seriem. 
Primus  illorum  versus  septimum,  alter  ver- 
sus nonum  vel  decimum  prorumpit  annum  5 
tertius  et  ultimus,  dens  sapientiae  vocatus, 
nonnisi  vigesimum  inter  ac  trigesimum,  vel 
plane  tardius  adhuc  , si  unquam , compa- 
ret* 

§.  44.  Jactura  primariorum  et  dentitio 
secundaria  sine  ullis  soepissime  in  oecono- 
mia animali  absolvitur  turbis  5 interdum  haec 
periodus  evolutionem  scropbulae  et  rachitidis 
secundare  videtur.  — Prae  ceteris  eruptio  ulti- 
morum molarium,  quamvis  frequentissime  ma- 
gna facilitate  procedat,  gravioribus  quandoque 
stipatur  symptomatibus ; quorum  rationem 
mox  ex  resistentia  tenaciorum  gingirarum , 
alias  ex  defectu  spatii , ob  brevitatem  arcus 
alveolaris,  derivant*  Quodsi  hoc  ultimum  vi- 
tium in  maxilla  superiori  contingat  , dens 
postrorsum  repellitur  , comprimit  marginem 
anteriorem  apophyseos  coronoideae , et  quo- 
tiescunque  os  clauditur,  dolorem  excitat;  — 
si  autem  5 quod  multo  frequentuis , in  maxiU 


la  inferiori  ohtinet , dens  pro  parte  sub  basi 
Lujus  processus  detinetur,  et  cum  gingiva 
eundem  obvelans  sub  omni  motu  maxillarum 
contra  dentem  oppossitum  adprimatur , rursus 
inde  dolores  oriuntur.  In  omni  casu  ab  inni- 
tio  aucta  salivae  secretio  , serius  intumescen- 
tia, rubor,  dolores  atroces  et  notabilis  inflam- 
matio gingivarum , quao  in  supurationem 
plane  abit , hanc  difficilem  dentitionem  con- 
comitantur  5 unde  iterum  fistulae  , concretio- 
nes , impedimenta  in  masticando  et  loquendo 
et  alia  mala  scaturiunt  5 — alias  nihil  horum, 
sed  dolores  periodici  pro  febre  intermittente 
imponentes  - — aut  rheumaticis  aemuli , aut 
cum  aliis  nervosis  confusi  observantur , quo- 
rum veram  naturum,  et  causam  frustraneae 
therapiae  ipsa  primo  dentis  eruptio  prodit. 

§,  45*  Dentes  primarios  et  secundorios 
inter  variae  intercedunt  differentiae,  quo  ad 
numerum  , situm  , magnitudinem,  figuram, 
structuram , ipsum  tempus  et  modum  evolu- 
tionis et  revolutionis  et  cetera  — quarum  plu- 
ribus jam  diversis  locis  explanatis  , aliis  serius 
explanandis  , hic  tantum  sequentia  addimus  : 

Omnes  in  conipage  sua  firmius  structi  esse 
videntur , quod  illorum  duratio  longior  sub 
durioribus  licet  officiis,  evincit  — substantia 
vitrea,  quae  in  primariis  vix  unam  quarlam 


lineae  partem  aequat  in  adultis  ad  mediam 
fere  lineam  crassa  est;  incisivi  et  canini 
multo  robustiores,  crassiores  et  latiores  sunt, 
quare  et  amplius  occupant  spatium;  cum  in- 
terim  in  locum  molarium  primariorum  , qui 
aeque  ac  secundarii  quatuor  tuberculos  in  co- 
ronis gerebant,  multo  minores  nunc  et  tan- 
tum duobus  cuspidibus  provisi  insequantur 
dentes,  bicuspidali  inde  denominati.  Haec 
simplificatio  coronae  primariorum  molarium, 
quae  fere  lege  generali  in  omnibus  animali- 
bus obtinet,  compensatur  sufficienter  per  com- 
plicationem ultimorum  molarium;  quum  in- 
terim  norus  ille  dentium  ordo  propriis  fini- 
bus juxta  intentionem  naturae  inservit. 

Credebatur  alias  locum  secundi  molaris 
primarii  per  primum  molarem  secundarium 
occupari,  et  intra  spatium  primi  molaris  pri- 
marii utrumque  bicuspldatum  comprehendi. 
Sed  sincerior  observatio  aliud  docuit  — pri- 
mum molarem  majorem  ante  bicuspidatos 
comparere  et  quasi  pro  limite  a natura  poni, 
spatium  designante,  intra  quod  dentes  vica- 
rii locari  debeant;  — ac  proinde  bicuspida- 
tos ex  ea  fors  etiam  ratione  suis  antecessoribus 
minores  fieri  oportere,  ut  in  hoc  determinato 
spatio  cum  latioribus  incisivis  et  caninis  con- 
tineri possint. 


§*  40.  Quaeritur 5 c[uinam  sit  Jinis  na- 
turae in  formanda  duplici  dentium  serie? 
Omnes  pliysiologi  conveniunt  causas  finales 
dentitionis  duplicis  tum  in  structura  et  succes- 
siva maxillarum  evolutione , tum  in  dentium 
utriusque  seriei  constructione  et  functionibus 
diiferentibus  quaerendas  esse.  Maxillae  in- 
fantum  et  puerorum  valde  sunt  parvae  ^ par- 
vosque habent  arcus  alveolares,  in  quibus 
etiam  nonnisi  minores  et  pauciores  dentes  lo- 
cari possunt^  — Versus  et  post  septimum 
aetatis  annum  praecox  sumunt  incrementum, 
quo  et  arcus  eorum  alveolares  extenduntur ; 
et  cum  dentes  una  cum  iisdem  non  succre- 
scant, si  tamen  persisterent,  non  possent  unam 
continuam  efficere  seriem,  sed  magna  nasce- 
rentur inter  singulo?  interstitia,  et  situs  mola- 
rium nimis  removeretur  a centro  motus , 

quae  omnia  et  morsum  et  masticationem  et  re- 
liquas dentium  functiones  valdopere  turbarent. 
Erat  proinde  necessarium  illos  novis  et  majorE 
bus  et  pluribus  resarcire.  — - 

Sed  et  ipsa  dentium  lacteorum  structura 
ejus  est  conditionis , ut  hi  tantum  certa  vitae 
periodo  munere  suo  fungi  valeant^  Omnes 
substantiae  in  illis  subtiliores  et  teneriores  in 
parvam  coeunt  coronam,  quae  tantum  molliori- 
bus infantuni  alimentis  subigendis  sufficit,  — - et 


Z|.i} 

nihilominus  jam  sub  hocceusu,  septimo  aeta- 
tis anno  adeo  demolita  est,  ut  esse  solent  coro- 
nae secundariorum  trigesimo  aetatis  anno; 
ut  igitur  tuto  assumi  possit,  his  dentibus  im- 
mutatis relictis , hominem  in  optimo  aetatis 
flore,  aut  consumptos  fere  dentes  retinere  , 
aut  edentulum  fieri  debere^  - — Atque  in  hacce 
structura  et  decremento  dentium  primariorum 
altera  latet  causa,  cur  illos  natura  cum  aliis 
recentibus  commutare,  et  ha^cce  instrumenta 
progredienti  aetati,  et  durioribus,  quos  se- 
rius organismus  exigit,  nutrimentis,  adapta- 
re instituerit* 

§.  4'^?  Dentes  secundarii  ceteroquln  post 
eruptionem  easdem  successive  expei  iuntur  mu- 
tationes, quas  de  primariis  adduximus;  nisi 
quod  hae  serius  contigant,  et  quod  hi  dentes 
semel  deturbati,  sive  casu,  sive  senectute,  nul- 
lis aliis  vicariis  suppleantur.  Inde  cuspides 
incisivorum  circa  annum  aetatis  undecimum, 
acies  a decimo  septimo  ad  vigesimum  usque 
deteruntur,  serius  versus  trigesimum  , abrasa 
substantia  adamantina,  lineas  flavas  transver- 
sas , et  tardius  adhuc  latas  plagas  ejusdem 
coloris  ostendunt,  in  multo  jam  provecta  aeta- 
te ipsoque  senio  coronae  incisivorum  dimidi- 
um vel  duas  tertias  sui  partes  tritu  perdidere, 
latam  exhibentes  superficiem  ac  si  truncatae 


forent,  quam  circa  circum  ambit  portio  resi- 
dua crustae  vitreae.  — Idem  accidit  cum  ca- 
ninis  et  molaribus,  in  quibus  tamen  haec  suc- 
cessiva abrasio  eo  minus  notabilis  est , quo  se- 
rius periodus  illorum  cadit  eruptionis* 

Interea  radices  evolvuntur  et  dentium  co- 
ronas sursum  continuo  urgent,  quod  ubi  per- 
fecte evolutae  amplius  praestare  nequeunt,  in- 
crementum maxillarum  negotium  hoc  conti- 
nuat et  ipsas  radices  dentium  ultimo  quoque 
ejicit^  Hoc  in  homine  decrepita  quidem  in 
senectute , et  tardissime  cum  molaribus  con- 
tingit; atque  tunc  alveoli  perfecte  communi- 
ter clauduntur,  processus  alveolares  obliteran- 
tur  et  maxillae  eandem  faciem  exhibent,  ac 
dum  nullos  continebant  dentes. 

§.  48.  Rarissimi  enim  sunt  conatus  na- 
turae repuerascendi,  ubi  praeter  alia  phoe- 
nomena  reviviscentis  organismi  novi  quoque 
prorumpunt  dentes , qui  casu  aut  senio  de- 
perditos recuperant.  — Haec  tertia  dentitio 
circa  septuagesimum  aetatis  annum  aut  serius 
locum  habet , nunquam  fere  perfecta  est , et 
qui  singilatim  prodeunt  dentes  , multo  soepe 
majori  obstaculo  et  incommodo  quam  bene- 
ficio suis  possessoribus  fiunt. 

§.  4Q.  Decrementum  dentium  in  eorum 
structura  fundatur*  Cum  enim  dentes  evoluti 

qua  corpora  beterogenea  considerandi  sint, 
quae  extra  omnem  circulum  humorum  posita 
nullam  materiae  mutationem  experiuntur, 
hi  etiam  potentiis  mechanicis  destrui  debent. 
Atque  hic  est  locus  refutandi  opinionem  non- 
nullorum , qua  dentes  continuo  increscere 
defenduntur^  Ipsum  decrementum  contrarium 
probat;  — probat  hoc  structura  dentinm  pla- 
ne anorganica,  omnisque  vasorum  defectus  ; 
probat  primariorum  jactura  , quam  incremen- 
' tum  successivum  supervacaneum  redderet.  — » 
Quibus  vero  sententiam  hanc  suffulcire  conati 
sunt,  argumata  et  observationes,  alia  etiam 
ratione  explicari  possunt.  — Sic  ascensus  den- 
tis oppositi  in  cavitatem  post  evulsum  dentem 
suum  relictam,  ex  successiva  evolutione  ra- 
dicis et  dispositione  processus  alveolaris  ad  as- 
surgendum , ob  incrementum  ossium  maxilla- 
rium — et^  repletio  cavitatis  dentis  vicini 
evulsi  per  alium  vicinum,  ex  inclinatione 
ejusdem  illuc  , ubi  non  suffulcitur,  et  neces- 
sitate alveolum  relictum  obturandi,  bene  in- 
telligitur , quin,  necesse  sit,  primum  ex  con- 
tinuo incremento  in  altum,  et  alterum  ex 
incremento  ejusdem  in  latum  explicare.  — 
Quamvis  igitur  dentes  non  crescant  con- 
tinuo, natura  tamen  res  adeo  sapienter  ordi- 
navit,. ut  quos  homini  dedit , nisi  morbo  aut 


alio  casu  citius  deperdantur , eousque  officio 
suo  fungi  valeant > quousque  ,organi«BauSvOj'^S“ 
dem  durat  . ^ ft 

50.  Evolutio  et  revoluti,p,  dentium, pia- 
gna  reagit  efficacia  in  ossa,.piaxillaria  qui- 
Bus  hi  continentur;  qya^.  proinde  di^evsis  vi- 
tae poriodis  .varias  spheunt  mutationes. 

In  subjectis  junioribus,,  quae  omnes  den- 
tes nondum  habept , pi,a?^illae  breviores  sunt, 
quo  inclinatio  lipeae^faci^,i,s  valde  modificatur, 
et  angulus  ad  rectum  accedit,  , unde  preler 
alias  causas  farmosUas  ,infantum  nascitur.  In- 
crementum dentium  in  longum^ majorem  al- 
titudinem maxillai^um  exposcit  ,;  — sic  maxilla 
inferior  infantis , neonati  .altitudinis  capitis 
metitur  , quae  trigesimo , aut-,  quadragesimo 
aetatis  anno  -I-  non , attingit  5 anno  sexagesimo, 
dum  radices  dentium,  ex  alveolis  suis  extur- 
bari incipiunt, . haec  altitudo  rursus  imminui- 
tur , et  dum  hi  pepitus  ceciderunt , processus 
alveolaris  gradatim  evanescit,  et  ipsa  maxilla 
vix  medietatem  illius  altitudinis  aequat,  quam 
in  homine  mediae  habuit  aetatis. 

Similes  mutationes , quamvis  minus  di- 
stinctae, in  maxilla  superipri,  observantur,  al- 
titudinem ejus  a spjna  nasali  anteriori  desu- 
mendo. Haec  distantia  in  homine  mediae  aeta- 
tis proportionate  major  est  ac  in  sene  et  in- 

fante  , atque  in  eo,  una  cum  absentia  dentium, 
ratio  latet  magnae  illius  similitudinis , quae 
in  sceleto  inter  cranium  infantis  et  senis  primo 
observatur  intuitu. 

Cum  maxilla  inferior  perpetuo  superiori 
adhaereat,  sive  ibi  dentes  adsint  sive  non,  al- 
titudo rami  ejus  adscendentis  necessario  va- 
riare debet , ut  partes  masticantes  semper  se 
contingere  possint,  quod  magnas  mutationes 
in  configuratione  ejusdem  producit.  — In  in- 
fante neanato  condylus  non  altius  ac  margo 
alveolaris  elevatus  cernitur  et  apophysis  coro- 
noidea tota  sua  longitudine  illum  exsuperat. 
Ea  proportione  qua  dentes  prorumpunt  an- 
gulus posticus  maxillae  postrorum  propellitur 
magisque  angulo  recto  adpropinquat  *,  margo 
igitur  posterior  rami  adscendentis,  qui  prius 
valde  ob^que  situs  erat,  sese  erigit  ad  per- 
pendiculum et  condylus  magis  elevatur,  qui 
anno  aetatis  septimo  adhuc  quidquam  minor 
apophysi  coronoidea  est,  quam  decimo  aequat, 
trigesimo  jam  jam  superat.  — Dum  dentes 
cadunt,  angulus  posterior  rursus  obtusior  fit, 
magis  antrorsum  recedit  et  condylus  respectu 
apophyseos  brevior  quoque  evadit  ; unde 
multa  plane  incommoda  scaturiunt,  nam  suc- 
cessu temporis  pars  maxillae  antica  adeo  ante 
superiorem  propellitur  , ut  margines  illorum 
sibi  occurrere  non  possint. 

Directio  apophyseos  coronoideae  eadem 
quoque  ex  ratione  mutatur.  Qua  angulus  maxil- 
lae poslrorsum  tendit,  processus  coronoideus 
antrorsum  dirigitur;  inde  dentes  molares,  qui 
omnes  ante  evolutionem  suam  ad  faciem  inter- 
nam rami  adscendentis  maxillae  delituerunt, 
transgrediuntur  successive  marginem  ejusdem 
anteriorem  , cui  in  adultis  dens  sapientiae 
correspondet. 

Tandem  et  in  interioribus  maxillarum 
notabiles  accidunt  mutationes,  effectus  incre- 
menti dentium ; et  quae  praecipue  canalem 
maxillarem  inferiorem  respiciunt.  Hic  nempe 
dentibus  junioribus  sub  radicibus  eorum  ad 
fundum  maxillae  deccurit,  radicibus  increscen- 
tibus inter  liosce  et  faciem  ossis  internam  se 
confert,  dentibus  vero  detritis  et  foras  pro- 
pulsis rursus  sub  radicibus  illorum  situatur. — 
Hoc  praeprimls  distincte  in  equis  videri  po- 
test, sed  nec  homini  deficit. 

51.  Quem  homo  cum  ceteris  anima- 
libus communem  habet,  usus  dentium  prin- 
cipalis in  eo  consistit,  quod  horum  instrumen- 
torum ope  prima  alimenti  solidi  pro  digestione 
rite  subeunda  praeparatio  absolvatur.  Haec 
fit  divisione  et  dimlnutione  ejusdem  in  particu- 
las minores , quo  intimius  et  facilius  cum  hu- 
moribus in  cavum  oris  secretis  et  cum  aire 


athmospherico  commisceri  , in  bollos  com- 
mode^  degititiendos  cbnfiguraH,  per*dngustum 
oesophagi^^canaleiti  “ad  veiitriculum'  dbferri , 
alque  hujus  viribus  'mecbailtci^ , 'tbemicis  et 
vitalibus'  obedire,  “et^l^eliquas  tandem  reli- 
quorum orgariorumf  ' assimilatibnis  reactiones 
ita  admittere  valeat,  iit  inde  corpus  nostrum 
materiam  suam  orgailicani  justae  cbhditiobis 
restaurare  possit* 

'^Quod  haec  prima  praeparatio  deiitium  ope 
peracta  revera  omnes‘  has  reliquas  funcitiones 
summopere  expediat,  illi,  ‘qui,  dentibus*  bene 
constitutis  instructi,  ' recturu  'eorum  faciunt 
usum  , <propria  convincuntur  experientia,  si- 
cuti  ex  opposito  eadem  experientia  docet,  ho- 
mines, quibus  dentes  aut 'corrupti , aut  nu- 
mero incompleti,  ‘aut  plane  maxillae  casu  vel 
senio  praematuro ‘‘edentulae  factae  sunt;  — 
aeque  ac  illos  , qui  utut  haec  organa  norma- 
liter constituta  habeiit^'  eadem  tamen  ex  ne- 
gligentia  aut  prava’ consVetudihe  sub  confec- 
tione  ciborum' non  sufficienter  exercent , mor- 
bis ex  apepsia,  et,  quae  inde  sequuntur  , ma- 
lis diversis  adfligi.  Neque  igitur  mihi  hic  de 
necessitate  et  utilitate  dentium  in  negotio  nu- 
tritionis.evincenda  quam  potius  de  eo  agitur, 
ut  ex  anatomicis  et  physiologicis,  hucusque 
expositis,  ostendam,  quanta  sapientia  natura 

dentes  humanos  huic  muneri  praestando  adap- 
taverit. 

Dictum  fuit  quemlibet  dentum  maxima  ex 
parte  ossea  constare  substantia,  quae  multo 
majorem  quantitatem  calcis  phosphoricae  in 
sua  compositione  gerit  ac  reliqua  ossa  , qui- 
bus aeque  ac  omnibus  reliquis  partibus  cor- 
poris nostri  solidis  longe  durior  est,  — Talis 
compositio  et  durities  erat  necessaria  ad  fa- 
bricanda instrumenta,  potentiis  'chbmicis  et 
mechanicis  continuo  exposita,  usitatissima  et 
nihilominus  aetati  hominis  5 se  culum  inter- 
dum aequanti  , circiter  coeva,  — Quo  effica- 
cius autem  hic  scopus  obtineatur  , ipsum  hoc 
durissimum  ebur  adhuc  ’ duriori  obvolutum 
est  cortice  , quem  terra  silicea  "et  acidum 
fluoricum  cum  calce  junctum  , — qua  partes 
constitutivae  chemicae,  — et  structura  ex  fi- 
bris radiatim  dispositis,  aptissimum  reddunt, 
abrasionem  eboris  retardandi,  et,  uti  opinio 
quorundam,  non  spernenda , etiam  asserit, 
vires  chemicas  nocivas,  ex  cibis,  potulentis, 
aere,  et  s.  p. , proficiscentes,  multoqiie  faci-  \ 
lius  ebur  denudatum  adgredientes , ab  eodem 
arcendi. 

? 

Ex  his  substantiis  dentes  variae  figurae, 
variique  roboris  constructi  fuerunt,  quae  iri 
quolibet  officio  suo  optime  respondent,  — ^ 

8ub  hoc  respectu  omnes  ad  tres  retulimus 
ordines , quorum  aliis  coronae  scindentes  cu- 
neiformes et  robur  mediocre,  aliis  conicae  acu- 
minatae et  robur  majus , aliis  denique  latae, 
obtusae  , tuberculosae  et  robur  maximum  da- 
ta sunt,  prouti  abscindere,  abradere,  dila- 
cerare, vel  terrere  et  commolere  debeant. 
Hi  tres  ordines  diversa  ratione  inter  diversa 
animalia  distributi  fuerunt,  ita  ut  pro  diver- 
sitate nutrimentorum , quibus  vescuntur  , jam 
hic  jam  ille  dominetur  aut  saltem  emineat; 
uti  V.  g.  incisores  in  gliribus,  canini  in  feris, 
molares  in  pecoribus  et  sic  porro, 

Honio  cum  ex  omnibus  naturae  regnis  , 
quidquid  sibi  assimilare  valet,  depromere  ple- 
nariam obtinuerit  libertatem , omnes  hos  tres 
dentium  ordines  conjunctos  accepit , quibus 
omnis  generis  nutrimenta  aequali  facilitate  de- 
vincere queat.  Ex  omni  ordine  plures  ipsi  dati 
sunt,  ut  post  jacturam  unius  alteriusve  functio 
tamen  ab  aliis  peragi  continuetur,  numerus 
vero  omnium  ita  determinatus  fuit,  ut  praestan- 
tissime inter  se  et  cum  necessitatibus  homi- 
nis concordent. 

Ut  quilibet  ordo  eo  exactius  et  facilius 
munere  suo  fungatur  , congruum  in  arcu  al- 
veolari et  respectu  centri  motus  occupavit 
situm , ita  ut  quo  majorem  vim  dens  exerce- 


re  debet  eo  propius  ad  hypomoclilion , quod 
in  articulatione  est,  locatus  fuerit  Inde  den- 
tes incisores  in  extremo  hujus  vectis  homodro- 
mi  positi,  tempore  actionis,  quae  inter  reli- 
quas minimam  vim  desposcit,  cum  ipso  co- 
haerent pondere  ; — paulo  remotiores  sunt 
canini  5 adhuc  magis  bicuspidali  , et  remotis- 
simi atque  hjpomochlio  proximi  molares, 
ut  qui  etiam  in  suis  actionibus  validissimum 
ostendunt  robur* 

Eidem  robori  conciliando  etiam  articula- 
tio dentium  in  genere,  et  diversorum  ordi- 
num in  specie , respondet.  Omnium  osseae 
radices  in  osseis  inclavatae  haerent  alveo- 
lis j — ' colla  tenacibus  constricta  gingivis  5 — 
sed  quo  gravius  dens  exercetur  , eo  firmius 
implantari  debuit;  inde  incisores  unicam  ra- 
dicem, mediocriter  longam,  possident,  quia 
minima  vi  et  tantum  directione  perpendicula- 
ri sursum  et  deorsum , agunt  ; — longiores 
et  inter  reliquos  longissimas  canini , cum  sub 
dilaniando  fortius  et  in  plures  sensus  agi- 
tentur; — brevioes  quidem  rursus  sed  plu- 
res et  divaricatas  habent  molares,  qui  instar 
mulinarum  rotatorios  exercendo  motus  brevi 
vaccillarent  et  exturbarentur,  si  unius  tantum 
radicis  ope  infixi  forent ; dum  sub  hac  articu- 
lationis specie  diutissime  et  firmissime  tunc 


adhuc  perdurrant,  ubi,  reliqui  jam  jam  ceci- 
dere; quid  quod  in  ipsis  sceletis,  ubi,  destruc- 
tis gingivis  et  periostiis  , dentes  primores  et 
canini  adeo  laxe  in  alveolis  siiis  continentur 
ut  facillimo  negotio  eximi  possint  , molares 
tum  adhuc  soepissime  immobiles  plane  sunt 
aut  Sctltern  atrociter' 'extractioni  renituntur. — 
Haec  radicum  complicatio  major  iterum  in 
superioribus  quam  inferioribus  invenitur , 
quo  maxillarum  , dentes  continentium  , robur 
inversum  compensetur; 

‘Instrumenta  ita  constituta  ralidissimis  mu- 
sculis in  diversum  sensum  concitantur,  quo- 
rum ingentem  profecto  et  stupendam  vim  sub- 
actio et  confectio  durissimorum  et  fere  lapi- 
deorum putaminum  probat.  — Neqne  tamen 
eo  niinus  bos  musculos  ita  inseruit  natura  , ut 
inter  bypomocHlipn  Carticulum  nempe)  et  pon- 
dus (dentes  incisivos)  positi  sint , quo  quidem 
immensum  virium  producitur  dispendium.  - 
Hoc  qdidem  sapientiae  naturae*  objicr  posse 
videtur,  et  certum  est, ‘si  vectem  beteVodro- 
mum  hic  apparatus  sisteret , musculi  ab  hy- 
pomocblio  ita  collocati  essent , ut  minima  vi 
pondus  moverent;  — sed  tunc  mira  volumi- 
nis inflatio  bf  deformitas  inde  sequuta  fuisset; 
jam  vero  provida  natura  prodiga  videri  quam 
informe  corpus  exstruere  maluit,  praesertim 


ci?m  et  sub  hac  dispositioue  scopum  suum 
magis  quam  etiam  attingere  possit. 

Quemadmodum  structura  dentium  usui 
eorum  ex  omni  parte  respondet;  ita  et  suc- 
cessiva illorum  evolutio  eidem  sapientissime 
adnuit.  — Infans  non  prius  acquirit  dentes 
quam  dum  iisdem  opus  habet , et  inter  hos 
illi  praeprimis  erumpunt  ^ quibus  prae  aliis 
indiget  — incisore^  nempe,  ut  illorum  auxi- 
lio molliora  scindere  valeat  nutrimenta  , qui- 
bus commoliendis  sufficiunt  ejusdem  cartila- 
gineae fere  gingivae.  — Quo  plus  ad  solidio- 
ra adseendit  eo  fortiores  prorumpunt  dentes ; 
neque  tamen  ultra  viginti , cum  non  plures 
maxillae  ejus  capere  valeant;  et  quia  ex  ea- 
dem ratione  magnis  molaribus  destituitur, 
dati  sunt  illi  parvi , simili  conformati  modo, 
eidemque  usui  pares.  — Omnium  structura, 
quamvis  tenera , sufficit  tamen  ad  devincenda 
nutrimenta  tum  temporis  in  usum  tracta,  et 
pro  certo  numero  annorum , tamdiu  nempe, 
donec  aetas  infantilis  in  puerilem  transgressa 
sit.  Eousque  dentes  primarii  plurimum  detritu 
ex  coronis  suis  amiserunt,  neque  ulterius  mu- 
nere  suo  fungi  valent.  Sed  hoc  idem  est  tem- 
pus , ubi  etiam  organismus  integer  et  maxillae 
in  evolutione  sua  multum  progressae  sunt;  libi 
arcus  alveolares  longiores  facti  a parvis  et 

paucis  cientibus  primariis  non  perfecte  occu- 
pantur et  vacua  offerunt  interstitia  ; ubi  or» 
ganisatio  solidior  solidiorem  in  nutrimentum 
deposcit  materiem.  Urget  igitur  quammaxijne 
necessitas  aliorum  instrumentorum  ...  et  ecce! 
admirabile  naturae  institutum  , quo  huic  ne- 
cessitati per  alteram  dentitionem  occurrit.  — - 
Jam  diu  germina  novorum  dentium  in  occulto 
seminavit,  quorum  evolutio  eo  progreditur 
passu  5 ut  eodem  illo  tempore,  quo  dentes 
veteres  effaeti  casui — juniores,  perfectionem 
suam  consecuti , eruptioni  proximi  sint.  — 
Cadunt  itaque  primarii  — • insequuntur  vica- 
rii — latiores  et  robustiores  plerique  , quo- 
niam sic  nunc  deposcit  usus  5 — sed  excipi- 
untur bicuspidati  molaribus  primariis  multo 
minores , et  alterius  plane  figurae  ? ♦ . . Nil 
interest!  namque  simul  magni  molares  com- 
parent , qui  occupando  vacua  in  elongatis 
maxillis  enata  seriem  dentium  complent,  et, 
quibus  olim  praefuerunt  minores , munera 
nunc  a majoribus  et  numero  pluribus  adae- 
quatissime  perficiuntur. 

Hi  jam  dentes  secundarii , prouti  omnes 
reliquae  corporis  partes  , ita  constructi  sunt, 
ut , si  prudenti  regimine  conserventur  , mor- 
bis non  infestentur,  casu  non  deperdantur, 
sufficiant  omnino  negotiis  suis  eousque  prae- 
standis , quousque  durat  vita  organismi , — 
non  obstante  inevitabili  illorum  decremento,  — 
prouti  nos  tot  exempla  vigentis  senectutis  hoc 
edocent ; — et  si  etiam  cadunt  plurimi  aut 
omnes  casu  naturali,  hoc  communiter  non  prius 
contingit,  ac  dum  integer  organismus  longa 

marcidus  senecta  eidem  rursus  accedat  statui, 
ubi  non  adeo  solida  et  dura , dentibus  subigen- 
da , quam  potius  fluida  et  mollia  , siccis  maxil- 
lis sufficienter  conficienda  , et  debilitatis  or- 
ganis assimilationis  facile  cedentia  , exigit 
nutrimenta*  Nec  desunt  tandem  exempla, 
ubi  universo  organismo  solito  magis  in  hacce 
aetate  vigenti,  natura  eidem  per  tertiam  ad- 
kuc  dentitionem  necessariis  succurrere  ten- 
tavit  dentibus. 

Ultimo  vidimus  in  physiologia,  quomodo 
forma  et  situs  maxillarum  diversis  vitae  peri- 
odis adeptetur,  ut  utraque  dentium  series, 
aut,  ubi  hi  desunt,  uterque  arcus  maxilla- 
ris perpetuo  sese  contingant,  quo  unice  cibo- 
rum detentio  et  confectio  possibilis  redditur^ 

§.  52*  Alter,  quem  dentes  homini  prae- 
stant, usus  est,  quod  ad  formandam  loquelam 
contribuant*  Hunc  profecto  inslgnenl  esse, 
ex  relationibus  intelligltur,  in  quibus  cum  cavo 
oris,  ubi  proprie  loquela  efformatur,  et  om- 
nibus partibus  illud  componentibus,  qua  to- 
tidem organis  in  articulanda  voce  activis,  con- 
stituti sunt.  — Dentes  in  medio  oris  locati  in 
duplex  illud  dividunt  cavum  , quorum  magni- 
tudo et  forma  magna  ex  parte  par  eosdem 
determinatur.  Cum  enim  septum  mobile,  ut 
itd  dicam,  inter  utrumque  sistant,  suo  accessu 
vel  recessu  ab  invicem  eadem  mox  angustare  aut 
penitus  separare,  mox  dilatare  et  in  unum  con- 
jungere, et  sic  amplitudinem  et  figuram  utrius- 
que  diversimode  mutare  valent  5 quo  columnas 
aireas  ibidem  osciUdutes,  non  exiguas  modifica- 

tiones  experiri  necesse  est. — Ex  altera  parte 
lingua,  labias  et  buccae  in  motibus  suis  et  po- 
sitionibus diversis  5 in  gr^^am  loguelae  suscep- 
tis, tam  arcte  cum^  dentibus  cphaeyent , ut 
vix  aliffuod  verbulum  pronuntiare  valeamus, 
quin  hae  partes  secum  non  collidant  sibique 
mutuo  non  succurrant.  Quare  nullum  ddbium 
esse  potest  proprietates  loquelae  cum  proprie- 
tatibus dentium  iutime  necti  , illajuquev  eo 
perfectiorem  esse , quo,  ceteris  pacibus,  per- 
fectior est  dentium  constitutio,  et  vicissim  eo 
plus  abinde  recedere  , qiio  magis  dentes  a 
statu  normali  regrediuntur;  quamvis  vilia 
loquelae  ex  vitiis,  dentium^  emanantia  non  sem- 
per  adeo  manifesta  supt , ut  facile  animad- 
verti eorumque  nexus  causalis^rite  definiri  pos 
sit.  Manifestissime  autem  usus  dentium  in 
formanda  loquela,  ex  eorum  praesentia  vel 
defectu#  demonstratur..  Scimus  infantes 

eo  tempore  quo,  primas  ;VOces  (articulare,  in- 
choant, primos  quoque  acquirere^  dentes  , et 
loquelam  illorum  eo  clariorem  fieri,  quo  plu- 
res  dentes  prorumpunt  ; quae  sub  mutatione 
dentium  rursus  alteratur',  et  dentibus  novis 
comparentibus «ad. normam  r^dit.  » — Idem  in 
seniculis  edentuli§,  observatur , quftrum  pro- 
nuntiatio , ob  defectum  dentium,  ortum  inde 
collapsum  labiorum  et  buccarum  atque  muta- 
tas proportiones  in  magnitudine  et  figura  cavi 
oris,  adeo  interdum  alteratur  et  confunditur, 
ut.  vix  distingui  possit.  — . Fnm  ceteris  autem 
dentes  primores  sub  introitu  cavi  oris  locati 
plurimum  sua  absentia  veLpraesentia  , suo  si- 
tu , figura  etc,  in  modificandam  loquelam  in- 

fluunt  5 unde  jam  impotentia  cfuasdam  litteras 
pronuntiandi  5 jam  fistulans  aliarum  pronun- 
tiatio, jam  alia  vitia  originem  trahunt,  cpae  sub 
casu  incisorum  in  infantibus  aut  adultis  nimis 
manifesta  sunt  , ^quam  ut  a profanis  adeo 
animadverti , et  juste  ad  fontem  suum  redu- 
ci non  possent. 

§.  53.  Nec  praetereundum  esse  mihi  vi- 
detur dentes  quoque  ad  formositatem  figurae 
humanae  suam,  nec  exiguam,  conferre  sym- 
bolam. Inter  omnes  partes  faciem  componen- 
tes nihil  adeo  occulis  nostris  blanditur,  quam 
justa  et  pulchra  dentium  conformatio  ; et , prou- 
ti  hi  sua  regulari  structura,  situ,  sua  mundi, 
tie  et  niveo  candore  pulchritudinem  faciei  et 
oris  mirum  in  modum  exaltant : ita  ex  alfcra 
parte  iJlorum  defectus  aut  vitiosa  conditio  for- 
mosissima ceteroquin  lineamenta  horride  de- 
turpat, ut  adeo  teterrimum  aethiopem  cum 
dentibus  nitidis  nitidissimo  homini  cum  denti- 
bus tetris  longe  praeferamus. 

§.  54*  Reliqua  animalia  dentibus  praedita 
multiplicem  praeterea  eorum  faciunt  usum  , 
ut  qui  illis  non  raro  manuum  et  instrumento- 
rum supplent  defectum.  Communissime  autem 
iisdem  pro  armis  inserviunt,  quibus  sese  de- 
fendere et  inimicos  suos  subigere  conantur  ^ 
quem  in  scopum  homo,  nisi  aeque  ferus  et 
reliquis  auxiliis  destitutus  sit,  nunquam  honeste 
dentes  suos  usurpat. 

THESES. 

I.  Dentes  non  crescunt. 

2*  Dentes  sensu  carent. 

3.  Uberrimus  fons  morborum  cientes  affligen*’ 

tium  ex  neglecta  eorum  munditie  scaturit. 

4.  Pathemata  animo  et  corpori  proficiunt. 

6*  Medicus  doctissimus  sine  prudentia  infelix^ 
0.  Limites  inter  mentis  sanitatem  et  morbos 
aeque  ac  inter  horum  diversas  species 
stricte  determinari  nequeunt. 

7-  Vermes  intestinales  varietates  potius  quam 
species  diversae  esse  videntur. 

8.  Maximi  et  felicissimi  medici  methodo  an- 

tiphlogisticae  addicti  erant. 

9.  Dantur  partus  serotini. 

10.  Datur  scarlatina  sine  exanthemate. 

II.  Functiones  mentis  ex  sola  physiologia  ex- 
plicari nequeunt. 

12.  Somnus  post  pastum  salubris  est. 

13.  Princeps  et  maximum  assimilationis  pri- 
mae organum  hepar  est. 

14.  Morbi  intermittentes  non  dantur. 

15.  Epidemiae  annuae  non  pendent  directe  a 
manifestis  qualitatibus  athmospherae. 

lO.  Debilitas  non  causa  sed  effectus  praesentis 
jam  febris  est. 

17.  Non  dantur  contraindlcationes^ 


